Tip Mengawal Gula Darah Semasa Berpuasa

Semasa berpuasa, banyak perubahan yang berlaku pada badan. Salah satunya adalah penurunan tahap gula darah. Sebenarnya, semua orang mengalami penurunan tahap gula darah semasa berpuasa.

 Namun hal ini tentu menjadi
masalah besar apabila berlaku pada pesakit diabetes.

 Oleh kerana itu, banyak perkara yang perlu diperhatikan jika pesakit diabetes ingin berpuasa.

Berikut adalah tip untuk mengawal tahap gula darah semasa berpuasa bagi pesakit diabetes.

Tip mengawal gula darah semasa berpuasa

Jumlah gula darah yang tak terkawal saat puasa akan menyebabkan komplikasi pada pesakit diabetes seperti hiperglisemia dan hipoglisemia.

Oleh sebab itu, ada beberapa perkara yang perlu dilakukan para pesakit diabetes ketika berpuasa di bulan Ramadan.

Aturkan saiz hidangan makan untuk menjaga kadar gula darah semasa berpuasa

Sebenarnya hal ini bergantung kepada perancangan makan pesakit diabetes tersebut ketika berpuasa.

 Tetapan makan ini tentunya sangat mempengaruhi perubahan gula darah dalam tubuhnya.

Karbohidrat, sekurang-kurangnya diambil antara 45-50% dari jumlah keperluan kalori atau sekurang-kurangnya 130 gram karbohidrat sehari.

Serat, diperlukan sekitar 20-35 gram sehari.

Protein, diperlukan kira-kira 20-30% daripada jumlah keseluruhan kalori dalam satu hari.

Lemak, harus dimakan kurang dari 35% dari jumlah keseluruhan kalori sehari.

Pesakit kencing manis harus mengambil kalori sesuai dengan keperluannya.

Misalnya, anda mempunyai keperluan kalori sebanyak 1500-2000 kalori sehari, anda dapat membahaginya menjadi
kalori semasa sahur, berbuka puasa
, dan makanan ringan di antara dua waktu tersebut.

Anda boleh membahagikan keperluan kalori tersebut menjadi dua dan meninggalkan 100-200 kalori untuk makanan ringan.

Pemilihan makanan ketika sahur dan berbuka mempengaruhi kadar gula semasa berpuasa

Bukan hanya saiz hidangan yang harus diperhatikan, namun pemilihan makanan tersebut juga mempengaruhi kadar gula darah semas berpuasa. Berikut adalah panduannya.

Karbohidrat.
Elakkan makanan yang mengandungi jumlah karbohidrat sederhana, seperti gula dan madu yang tinggi. Sebaiknya, ganti semua makanan berbuka yang mengandungi gula dengan buah-buahan. Sementara ambil karbohidrat yang mengandungi serat, seperti nasi merah atau gandum.

Protein.
Makanan yang disyorkan adalah seperti ikan, susu rendah lemak, daging tanpa lemak. Elakkan makan makanan yang digoreng serta makanan yang mengandungi lemak jahat.

Lemak.
Gunakan minyak yang mengandungi lemak tak tepu
, seperti minyak sawit, minyak zaitun, minyak canola. Sementara elakkan penggunaan mentega yang mengandungi lemak tepu yang tinggi.

Minum air yang cukup agar badan terhidrasi dengan baik, tapi elakkan minuman yang mengandungi rasa manis.

Perbanyakkan minum di antara waktu sahur dan berbuka puasa, jangan terlalu banyak minum semasa makan kerana ia boleh menyebabkan perut menjadi kembung.

Hal lain yang perlu diperhatikan agar kadar gula darah semasa berpuasa terjaga

Lakukan senaman semasa berpuasa adalah dianjurkan bagi pesakit diabetes. Namun elakkan bersenam sebelum berbuka kerana risiko hipoglisemia cukup tinggi.

Berbuka puasa lebih baik bermula dengan minum air putih terlebih dahulu untuk mengembalikan cecair di dalam tubuh. Selanjutnya, pesakit diabetes boleh mengambil buah-buahan.

Sebaiknya makan sahur ketika hampir dengan waktu imsak. Hal ini akan membantu menstabilkan gula darah semasa berpuasa.

Lakukan ujian tahap gula darah sebelum dan 2 jam selepas berbuka puasa, sebelum sahur, dan ketika waktu tengah hari. Apabila kadar gula terlalu rendah iaitu kurang daripada 70 mg / dL maka sebaiknya batalkan puasa anda dan segera dapatkan pemeriksaan doktor.

Bila anda
mengambil ubat atau perlu sentiasa disuntik insulin
, sebaiknya berbincang berkaitan perubahan jadual pemberian ubat dengan doktor, sebelum anda memutuskan untuk berpuasa.


Kesan Gula kepada Tekanan Darah Tinggi

Ramai yang percaya bahawa pengambilan garam harian berlebihan boleh menyebabkan tekanan darah tinggi. Tetapi bagaimana dengan gula? Adakah makan terlalu banyak gula benar-benar boleh meningkatkan kebarangkalian mempunyai tekanan darah tinggi?

Gula

Gula biasa, atau juga dikenali sebagai sukrosa, diperbuat daripada dua monosakarida: glukosa dan fruktosa.

Terlalu banyak gula boleh membawa kesan buruk kepada sistem kardiovaskular. Ia meningkatkan risiko kadar jantung meningkat, peningkatan tekanan darah dan komplikasi tekanan darah (bermakna anda akan mempunyai risiko strok yang lebih tinggi) dan peningkatan permintaan oksigen pada jantung.

Di samping itu, gula juga boleh menjadi punca untuk keradangan, serta rintangan insulin.

Berbanding orang yang sihat yang minum minuman manis dengan sukrosa, mereka yang meminum minuman manis dengan fruktosa tinggi seperti sirap jagung yang mengandungi lebih fruktosa berbanding glukosa mungkin mempunyai bacaan tekanan darah yang lebih tinggi.

Adakah pengambilan gula berlebih meningkatkan risiko tekanan darah tinggi?

Pengambilan harian gula berlebihan berbanding garam, boleh meningkatkan risiko anda mengalami tekanan darah tinggi, serta risiko komplikasi kardiovaskular. Sepertinya, anda perlu memberi perhatian kepada gula dan bukannya garam pada masa kini.

Walau bagaimanapun, gula asli yang terdapat dalam buah-buahan dan
wholefood
yang lain jangan disamakan dengan gula tambahan. Gula tambahan adalah yang harus anda elakkan kerana penuh dengan kesan berbahaya. Sementara itu, tingkatkan pengambilan gula dalam buah-buahan sebenarnya boleh membantu menurunkan tekanan darah anda.

Walaupun penyelidik terus mengkaji sejauh mana gula dan garam bertanggungjawab terhadap tekanan darah tinggi dan masalah kardiovaskular yang lain, anda perlu mengurangkan pengambilan makanan yang diproses. Demi jantung anda, dan kesihatan anda keseluruhannya, elakkan makanan ringan, makanan segera (yang sebahagian besarnya diliputi gula, garam, penambah rasa, minyak dan bahan-bahan berbahaya yang lain), minuman bergas, minuman manis serta minuman tenaga. Amalkan tabiat makan yang sihat dengan meningkatkan kadar pengambilan sayur-sayuran segar, buah-buahan, dan makanan lengkap dan bukannya makanan dalam tin atau diproses. Jika anda tidak dapat menahan diri mengunyah makanan ringan, gantikannya dengan kacang, seperti badam, walnut, yogurt, atau buah-buahan.

Sambil menyalahkan garam kerana menyebabkan banyak penyakit sejak beberapa dekad yang lalu, ramai yang telah mengabaikan fakta bahawa gula juga boleh membawa banyak bencana kepada kesihatan manusia. Amalkan diet yang seimbang untuk memastikan bahawa anda tidak perlu mengalami sebarang komplikasi kesihatan dalam hidup anda. Jika anda mempunyai sebarang kebimbangan dan persoalan tentang diet, jangan teragak-agak untuk menghubungi seorang pakar pemakanan bagi perubatan nasihat, panduan dan jawapan.


Bahaya Masukkan 7 Benda Ini Ke Dalam Miss V Wanita! Ini Kesannya!

Semua wanita inginkan faraj yang sihat. Namun, vagina bersih datang dengan penjagaan yang rapi.

Walau bagaimanapun, itu tidak bermaksud kaum Hawa perlu letakkan macam-macam ‘benda’ di dalam Miss V! Buruk padahnya nanti.

Sebenarnya,
vagina wanita boleh membersihkan dirinya sendiri
 dengan bantuan rembesan cecair semula jadi.

Jadi, wanita tidak perlu meruang atau gunakan pembersih intim untuk memastikan kawasan ini sentiasa segar dan bersih.

Ada juga wanita ‘kreatif’ di luar sana yang berani bereksperimentasi dengan pelbagai item untuk memuaskan diri.

Walaupun item tersebut nampak selamat, itu
tidak bermaksud anda boleh gunakannya untuk tujuan seks
! Kalau salah langkah, ke hospital pula nanti!

Ini tidak termasuk penggunaan produk tertentu dengan tujuan untuk membantu wanita mendapatkan faraj yang sihat. Produk-produk ini kadangkala tidak mempunyai kelulusan KKM, namun masih dijual secara berleluasa terutamanya melalui atas talian.

Untuk mendapatkan lebih banyak info tentang Kesihatan Wanita, sila dapatkannya
di sini.

Jangan letakkan 7 barang ini pada Miss V!

Vagina wanita merupakan kawasan sensitif. Tidak seperti bahagian badan yang lain, Miss V lebih mudah gatal-gatal, diserang jangkitan dan terluka.

Sebagai wanita, kita haruslah lebih peka terhadap kesihatan vagina kita. Jadi, fikir dulu sebelum letakkan sesuatu pada kemaluan anda ya!

1.
Jangan meruang jika ingin faraj yang sihat

Ramai wanita yang meruang untuk memastikan vagina bersih.

Walau bagaimanapun, meruang merupakan satu aktiviti yang bukan sahaja tidak perlu, ia juga
sangat berbahaya kerana boleh menyebabkan ketidakseimbangan bakteria
 dan jangkitan pada kawasan Miss V.

Malah, amalan meruang juga merupakan penyebab utama
penyakit radang pelvis
 (PID) dan
vaginosis bakteria.

Untuk mendapatkan faraj yang sihat dan bersih, cukup sekadar basuh kawasan kelilingnya dengan sabun dan air. Berjumpa doktor secepat mungkin jika Miss V berbau hanyir.

2.
Jangan letakkan sayur dalam Miss V

Inginkan kelainan semasa bersama suami di ranjang? Kalau anda terfikir untuk gunakan sayur seperti timun atau terung untuk merancakkan suasana, fikir sekali lagi.

Walaupun sayur tersebut telah dibasuh, masih ada beberapa jenis bakteria yang tahan lasak dan boleh terus hidup.

Bakteria ini tidak membawa sebarang bahaya kepada saluran pencernaan manusia. Namun, lain pula ceritanya jika sayuran ini digunakan pada kawasan intim. Silap-silap, Miss V boleh terkena jangkitan bakteria atau yis pada masa hadapan.

Jika anda inginkan stimulasi tambahan ketika melakukan hubungan seks, jangan sesekali gunakan sayuran di rumah. Ada banyak
mainan seks yang boleh anda dapati secara atas talian.
 Ia lebih selamat untuk digunakan.

Baca juga:

Faraj Gatal, Keputihan Berbau Hanyir? Itu Antara Gejala 10 Masalah Miss V Ini

Kesihatan Miss V, Wanita Tolong Jangan Ambil Mudah & Buat 10 Checklist Ini!

3.
Jangan letak krim coklat atau vanila

Teringin nak gunakan krim coklat atau vanila ketika melakukan hubungan seks?

Dengar macam seksi, tetapi ramai yang ambil ringan bahaya sebenar makanan manis ini, lebih-lebih lagi jika ia digunakan di sekitar kawasan Miss V.

Kalau inginkan faraj yang sihat, jangan sesekali letakkan makanan yang manis di kawasan kemaluan. Gula yang diletakkan di kawasan faraj boleh menyebabkan jangkitan yis.

Bukan itu sahaja, manisan ini juga boleh menyebabkan pH vagina berubah.

Bukan tidak boleh gunakan krim coklat atau vanila semasa berasmara, cuma pastikan atas pusat ya!

4. Elak guna krim penanggal bulu pada Miss V

Semua orang inginkan faraj yang sihat dan vagina bersih. Jadi, mungkin ada di antara kita yang pernah
gunakan krim penanggal bulu
 pada kawasan Miss V.

Untuk pengetahuan anda, bahan kimia yang terkandung di dalam losen ini amat kasar terhadap kulit. Ia boleh menyebabkan tisu di sekitar vagina terluka dan terdedah pada jangkitan.

Malah, ada juga yang akan alami reaksi alahan disebabkan krim penanggal bulu. Sebab itulah selepas bercukur, kawasan Miss V rasa gatal dan penuh ruam! Jadi, elakkanlah menggunakan krim penanggal bulu sewaktu bercukur.

5. Elak semua produk yang mengandungi pewangi

Semua
produk yang mengandungi pewangi
 tidak sesuai untuk digunakan di kawasan Miss V. Ini termasuklah tuala wanita, tampon, kondom dan juga sabun.

Tidak dinafikan, bukan semua wanita akan alami masalah dengan produk sebegini. Namun, produk yang mengandungi pewangi boleh menyebabkan reaksi yang tidak diingini pada kawasan kulit.

6.
Jangan sapu jeli petroleum pada Miss V

Ramai yang suka gunakan jeli petroleum sebagai pelincir sewaktu melakukan hubungan seks. Walau bagaimanapun, jeli petroleum boleh menyebabkan jangkitan pada kawasan vagina.

Gunakan pelincir berasaskan air yang boleh didapati di farmasi berdekatan. Harganya juga tidaklah terlalu mahal dan mampu milik.

7.
Jangan guna bawang putih untuk rawat jangkitan

Bawang putih merupakan satu bahan yang terkenal dengan sifat antibakterianya.

Walau bagaimanapun, penggunaannya untuk merawat jangkitan yis merupakan satu mitos. Jadi, jika anda inginkan faraj yang sihat, jangan sesekali sapukan bawang putih pada kawasan intim anda!

Bawang putih hanya boleh dimakan secara oral. Minyak yang terkandung di dalam bawang putih boleh menyebabkan jangkitan yis menjadi semakin teruk.

Oleh sebab itu, berjumpalah doktor untuk pemeriksaan lanjut jika anda alami sebarang masalah pada kawasan faraj. Jangan memandai-mandai dan gunakan remedi dari rumah untuk elak daripada berjumpa pakar.


Sebenarnya Berapa Lama Boleh Tahan Kencing? Tahu Tak BAHAYA Jika Lebih Tempoh Ini!

Akan tiba ketika di mana individu akan berusaha untuk cuba tahan kencing daripada keluar ekoran beberapa sebab tertentu. Oleh itu, anda tahu tak bahaya tahan kencing?

Ia mungkin kerana tiada tandas berhampiran
, sedang di dalam mesyuarat atau sekadar malas untuk bergerak ke bilik air.

Namun tahukah anda bahawa tabiat tahan kencing ini sebenarnya tidak bagus? Ia juga mungkin mendatangkan bahaya terhadap kesihatan!

Ayuh sama-sama kita semua ikuti artikel bahaya tahan kencing ini dengan lebih mendalam lagi!

Baca lebih lanjut tentang Urologi di sini.

Berapa kerap manusia perlu kencing?

Sebelum menjawab persoalan pada tajuk artikel ini, haruslah kita semua tahu mengenai perkara penting ini terlebih dahulu.

Untuk pengetahuan anda, pakar menyarankan untuk
 individu membuang air kecil sekurang-kurangnya sekali setiap 3 jam
.

Ini bertujuan supaya pundi kencing anda tidak terlampau penuh terlalu lama sekali gus memastikan ia mampu berfungsi dengan lebih baik.

Meskipun perbuatan menahan air kencing daripada keluar selama 1 atau 2 jam mungkin adalah normal bagi kita semua, namun ia masih lagi berisiko.

Oleh itu, kalian harus cuba untuk memastikan kekerapan ke tandas untuk membuang air sama ada kecil atau besar itu ideal okay!

Bahaya tahan kencing – Berapa lama boleh tahan?

Pundi kencing yang normal dan sihat boleh menampung sekitar ukuran 2 cawan air kencing sebelum ia dipertimbangkan sebagai ‘penuh’.

Tubuh badan anda akan memerlukan sekurang-kurangnya 9 ke 10 jam untuk menghasilkan 2 cawan air kencing pada pundi kencing.

Walaupun dalam beberapa kes tertentu
 organ ini boleh menampung lebih daripada 2 cawan air kencing
, ia bukanlah sesuatu yang disarankan.

Dalam erti kata lebih mudah, tubuh badan anda mungkin boleh tahan kencing selama 9 ke 10 jam sebelum organ ini mengalami kerosakan.

Pun begitu, tempoh ini juga sebenarnya adalah terlalu lama dan anda tidak harus melakukannya hanya kerana tubuh badan anda mampu ya?

Ini bahaya tahan kencing!

Bahaya menahan air kecil daripada keluar mungkin tidak akan nampak dengan segera kerana ia lebih bersifat jangka masa panjang.

Ini terutamanya jika anda melakukannya secara berulang kali hanya kerana tidak muncul sebarang komplikasi buat kali pertama.

Berikut merupakan beberapa bahaya tahan kencing buat jangka masa panjang:

Jika anda tidak mengosongkan pundi kencing sekerap mungkin, ia mungkin akan mengakibatkan
 jangkitan saluran air kencing (UTI)

Jika anda sering melakukannya sebagai tabiat, pundi kencing boleh menjadi lemah lantas menyebabkan kondisi
 kencing tidak lawas

Apabila anda tahan kencing selama 9 ke 10 jam atau lebih, pundi kencing akan mengalami retensi sekali gus menyebabkan air kecil keluar secara sendiri

Dalam beberapa kes, perbuatan ini mungkin boleh menyebabkan pundi kencing pecah

Jadi, JANGAN sesekali anda cuba untuk menahan diri setiap kali rasa ingin terkucil walaupun dengan pelbagai alasan yang ada.

Tabiat yang boleh mendatangkan maut?

Sehingga kini, masih belum ada kes kematian yang direkodkan akibat tabiat menahan diri daripada terkencing walaupun dalam tempoh panjang.

Ini bermakna risiko manusia untuk maut akibat tabiat ini adalah sangat rendah bahkan para doktor mengatakan ia langsung tidak wujud.

Ini kerana
pundi kencing berupaya untuk mengeluarkan air kecil tanpa kawalan
 anda sebelum ia mendatangkan sebarang kemudaratan.

Namun masih ada risiko ia tidak berlaku lantas membuat nyawa kalian dalam bahaya!

Dalam beberapa kes yang unik, tabiat ini mungkin akan menyebabkan individu terbiasa dan tidak lagi berupaya untuk kencing lantas mengakibatkan pundi kencing pecah.

Sekiranya keadaan ini terjadi, maka ia boleh membahayakan nyawa jika tidak cepat mendapatkan rawatan lanjutan.

Jangan jadikan ia sebagai satu kebiasaan!

Apa yang kita semua dapat simpulkan melalui artikel bahaya tahan kencing ini adalah manusia perlu membuang air kecil dengan kerap agar ia tidak rosak.

Secara kiraan purata yang normal, anda perlu kencing sekurang-kurangnya sekali dalam setiap 3 jam untuk mengosongkan pundi kencing.

Meskipun secara anatominya
organ ini mampu menahan air kumbahan selama 9 ke 10 jam
,tapi  ia bukan angka yang boleh dijadikan indikator.

Ini kerana wujud risiko di mana anda boleh terkena kondisi jangkitan saluran kencing, kencing tidak lawas serta pundi kencing pecah.

Untuk mendapatkan lebih kepastian mengenai perkara ini, sila rujuk dengan doktor pakar berhampiran dengan anda.


Senaman Angkat Berat Bagus Untuk Meningkatkan Kesihatan Jantung & Mengurangkan Risiko Strok

Menurut kajian, senaman mengangkat berat selama satu jam atau kurang setiap minggu boleh mengurangkan risiko serangan jantung dan strok secara signifikan.

Kajian tersebut mengevaluasi hampir 12,600 individu dewasa selama lebih 10 tahun. Saintis menemui bahawa senaman rintangan dalam kadar yang sedikit setiap minggu mengurangkan antara 40% hingga 70% masalah kardiovaskular.

Namun, melakukan lebih banyak senaman angka berat tidak memberikan manfaat tambahan.

“Latihan rintangan tidak hanya memberikan anda bentuk badan yang cantik tetapi ia mempunyai manfaat kesihatan secara langsung terhadap jantung,’ kata Dr Alon Gitig, doktor pakar jantung di
Mount Sinai Riverside Medical Group
di Yonkers, New York.

Senaman angkat berat menggunakan rintangan otot untuk menguatkan serta membina otot. Contoh senaman rintangan lain ialah tekan tubi, duduk tegak (
sit-ups
), dan tujahan (
lunges
).

Ketua kajian tersebut, Duck-chul Lee berkata, “Secara tradisional, angkat berat adalah untuk para atlet. Sebab itu saya berpandangan bahawa bukti mengenai manfaat kesihatannya adalah kurang terutamanya kepada jantung.’ Lee ialah seorang Profesor Madya dalam bidang kinesiology di Iowa State University.

“Ramai mengetahui bahawa berlari atau senaman kardio adalah baik untuk kesihatan sistem kardiovaskular tetapi manfaat sukan angkat berat terhadap jantung tidak dikaji dengan mendalam sebelum ini,’ beliau menambah.

Dalam kajian lain, Lee dan rakannya mendapati bahawa angkat berat selama kurang satu jam setiap minggu juga mengurangkan risiko kolesterol tinggi dan
sindrom metabolik
, iaitu kumpulan keadaan yang meningkatkan risiko diabetes.

Kajian berkaitan risiko penyakit jantung dan strok itu melibatkan hampir 12,600 individu dewasa (umur purata 47 tahun) yang menjalani sekurang-kurangnya dua pemeriksaan klinikal antara tahun 1987 dan 2006. Mereka melaporkan dengan sendiri kadar senaman rintangan yang dilakukan dan susulan dibuat selepas 5 hingga 10 tahun.

Hasil kajian tersebut mendapati bahawa manfaat senaman rintangan ke atas risiko penyakit jantung dan strok adalah tidak bergantung kepada senaman aerobik seperti berjalan atau berlari.

Jika dibanding dengan mereka yang tidak mengamalkan senaman rintangan, mereka yang melakukan satu hingga tiga kali senaman rintangan sehingga 59 minit seminggu mengalami pengurangan risiko sehingga 70%.

Walau bagaimanapun, kajian tersebut tidak membuktikan bagaimana senaman angka berat boleh mencegah penyakit jantung dan strok, hanya kaitan antara keduanya sahaja.

Tambahan pula, kajian yang dijalankan hanya melibatkan lelaki dan wanita berkulit putih tanpa melibatkan bangsa dan warganegara lain yang mungkin mempunyai tahap kesihatan berbeza.

Namun, manfaat dari senaman ini tetap ada dan seharusnya diamalkan oleh semu orang.

Bagaimana jika anda tiada akses kepada peralatan angkat berat atau gimnasium? Berkebun atau mengangkat barang selepas membeli belah juga boleh dilakukan sebagai alternatif.


Tidur Meniarap, Telentang Atau Mengiring? Ini Posisi Tidur Bayi Yang Betul!

Betul ke bayi tidur mengiring adalah cara terbaik? Ini kerana kebanyakan ibu bapa baharu tertanya-tanya posisi tidur bayi yang betul dan selamat.

Jika anda salah seorang daripadanya, teruskan membaca perkongsian artikel ini bagi mendapatkan jawapannya. Semoga bermanfaat!

Untuk mendapatkan lebih banyak info tentang Keibubapaan, sila dapatkannya
di sini.

Betul ke bayi tidur mengiring yang terbaik?

Menurut saranan
American Academy of Pediatrics (AAP)
, tidur secara mengiring adalah tidak selamat untuk si kecil.

Terdapat beberapa sebab mengapa posisi tidur mengiring bagi
bayi yang baru lahir
 menjadi tidak selamat. Ia memberi tekanan tambahan pada rahang – berisiko menyekat saluran pernafasan bayi.

Posisi tidur ini juga menyebabkan kepala si manja berada dalam kedudukan yang menyebabkan mereka menghirup udara kitar semula – tidak segar – secara berterusan. Ia boleh membawa kepada pengumpulan karbon dioksida dan kekurangan oksigen.

Posisi tidur bayi yang betul adalah berbaring secara menelentang.

Walaupun ada yang menyatakan bayi tidur mengiring adalah lebih selamat untuk mengelakkan si kecil
muntah atau mengalami refluks
, n
amun ia tidak benar. Bahkan, apabila tidur dalam keadaan telentang, bayi yang kerap refluks akan kurang mengalami keadaan tersebut.

Selain itu, meletakkan bayi tidur secara telentang pastinya lebih selamat daripada tidur meniarap kerana ia meningkatkan
risiko sindrom kematian bayi mengejut (SIDS)
 dan sesak nafas.

SIDS adalah penyebab utama kematian bayi antara usia sebulan dan setahun.

Pilihlah posisi tidur bayi yang betul ini

Demi keselamatan, semua bayi harus ditidurkan secara menelentang pada tahun pertama kehidupan. Ini juga termasuk kepada
bayi pramatang
. Bayi yang tidur dalam posisi ini mempunyai risiko SIDS lebih rendah.

SIDS cenderung untuk terjadi dalam tempoh 6 bulan pertama kehidupan – kebanyakannya berlaku pada usia 1-4 bulan. Disebabkan itu, amat penting untuk memastikan si kecil tidur menelentang.

SIDS umumnya jarang terjadi selepas
usia bayi 12 bulan
.

Baca juga:

Menelentang adalah posisi tidur yang betul

Pun begitu, sesetengah bayi pramatang dengan penyakit pernafasan mungkin perlu tidur secara meniarap. Namun ia harus dilakukan dalam persekitaran yang diawasi secara perubatan, seperti hospital.

Walaupun menelentang adalah posisi tidur bayi yang betul, sesetengah ibu bapa bimbang keadaan tersebut boleh meratakan
kepala si kecil.
 Sekiranya berlaku, ia hanya bersifat sementara.

Galakkan si manja berbaring dan meniarap ketika berjaga boleh membantu mencegahnya.

Ada juga kebimbangan kononnya bayi akan tersedak muntah atau mengeluarkan air liur semasa menelentang. Tetapi
National Institutes of Health (NIH)
 melaporkan tiada bukti mengenainya. Malah dipercayai bayi tidur dalam posisi ini mungkin dapat mengeluarkan cecair lebih berkesan.

Perkara boleh dilakukan & elak untuk mendapatkan posisi tidur bayi yang betul

Menyediakan persekitaran selamat semasa tidur adalah sama pentingnya seperti memastikan si manja lena dalam posisi yang betul.

Mustahak untuk memastikan kawasan tidur bayi tidak mempunyai barang yang boleh mengakibatkan mereka lemas atau terperangkap.

Berikut antara langkah-langkah boleh diambil untuk persekitaran bayi selamat:

Lakukan ini untuk dapatkan posisi tidur bayi yang betul

Meletakkan bayi tidur menelentang

Memastikan permukaan tidur rata dan padat

Gunakan katil bayi,
bassinet
 atau katil bayi mudah alih

Galakkan
tummy time
 semasa bayi terjaga tetapi masih diawasi

Pastikan tiada barangan gantung berdekatan

Gunakan tilam yang dipasang cadar
fitted

Pastikan suhu bilik selesa

Tetapkan rutin tidur apabila bayi berusia 4-6 bulan

Elakkan

Bantal, boneka haiwan, selimut,
comforter
 atau
bean bag

Bayi tidur di atas tilam empuk
, sofa atau katil air
(air mattress)

Menutup kepala bayi

Mendedahkan bayi kepada asap rokok

Berkongsi katil dengan bayi
 kerana risiko sesak nafas

Gunakan selimut atau cadar longgar

Letakkan bayi berdekatan dengan
penghawa dingin
 atau lubang pemanas

Memakaikan bayi terlalu banyak lapisan pakaian

Tip lain:

Perkara berikut juga boleh membantu
mengurangkan risiko SIDS
:

Dapatkan suntikan yang disyorkan, kerana ini boleh membantu melindungi bayi daripada SIDS

Mengikut jadual temu janji doktor

Lakukan
penyusuan eksklusif
 sehingga bayi berusia 6 bulan

Elakkan minum alkohol, merokok, dan mengambil dadah
semasa kehamilan

Pilihlah posisi terbaik

Menelentang adalah posisi tidur bayi yang betul dan terbaik sehingga bayi berusia setahun. Ia terbukti dapat mencegah SIDS.

Manakala kedudukan bayi tidur mengiring adalah selamat apabila bayi berumur lebih 4-6 bulan kerana sudah pandai berguling sendiri selepas dibaringkan telentang.

Membawa bayi baru lahir pulang ke rumah boleh mewujudkan rasa gelisah dan bercampur baur, khususnya bagi mereka yang
pertama kali bergelar ibu bapa
.

Sebaiknya jika terdapat sebarang keraguan atau pertanyaan mengenai keadaan tidur yang selamat, rujuklah kepada doktor atau pakar pediatrik untuk mendapatkan maklumat lanjut dan lebih kepastian.

Amat penting untuk memastikan si manja tidur dalam keadaan yang selamat dan posisi betul untuk mengelakkan sebarang perkara tidak diingini daripada berlaku.


Aspek Penjagaan Bayi Bulan Ke-14 Yang Perlu Ibu Bapa Fahami, Barulah Tak Pening Kepala

Bagaimana dengan aspek perkembangan bayi usia 14 bulan? Apakah perkara yang perlu diketahui oleh ibu bapa? Ikuti perkongsian artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Pembesaran & Tingkah Laku

Apa yang patut anak saya lakukan semasa tempoh perkembangan bayi usia 14 bulan?

Anda mungkin menyedari bahawa bayi anda mula mengalami rasa takut dan bimbang. Anak anda menjadi semakin sedar dan sensitif terhadap persekitarannya.

Dia mungkin takut kepada suara mesin basuh atau mesin pengisar. Anda harus sedar akan perkara ini dan cuba mencari jalan untuk menenangkan anak anda.

Ketakutan yang yang lain mungkin terhadap
tab mandi
. Walaupun anak anda dahulunya suka mandi di dalam tab mandi, dia kini mungkin merasakan ia sebagai tempat yang menakutkan.

Cuba berikan mandian span selama beberapa hari. Anda boleh cuba membiarkan anak anda duduk di dalam tab mandi tanpa air dan berikan kain lap untuk mereka bermain. Dia akan rasa selesa dan selamat tidak lama kemudian.

Apakah yang anak saya patut bersedia untuk lakukan?

Anak anda mungkin menjadi aktif di luar kawalan. Ini adalah waktu yang baik untuk meletakkan beberapa had bagi anak anda dan memberikan kerja-kerja asas untuk membentuk disiplin.

Anda dan suami perlu mempunyai persefahaman yang sama tentang apa yang dibenarkan dan apa yang akan berlaku jika anak anda melebihi hadnya.

Ini tidak bermakna anda perlu menjerit
.
Cara yang terbaik ialah dengan menjadi tegas.

Biarkan anak anda tahu apa tingkah laku yang baik dan apa yang buruk. Anak anda akan tahu dengan serta merta jika anda serius melalui perubahan pada ton suara anda.

Waktu bermain adalah sangat penting dalam pembinaan skil motor dan sosial serta keyakinan diri dalam tempoh perkembangan bayi usia 14 bulan ini.

Oleh itu, sila sediakan peluang dan ruang yang banyak untuk mereka bermain.
Anda mungkin melihat anak anda bermain sendirian.

Jangan rasa bersalah.

Anda harus menggalakkan mereka bermain. Anda boleh memerhatikannya dari jauh. Ini akan menggalakkan mereka berdikari dan menerokai dunia dengan sendiri. Anda akan membantu pembesaran mereka.

Temu Janji Doktor

Apa yang patut berlaku kepada anak saya semasa menemui doktor?

Kemungkinan anak anda tidak dijadualkan untuk berjumpa doktor pada waktu ini. Anda harus berbincang dengan doktor jika terdapat perubahan yang mendadak pada pembesaran anak anda.

Anda juga harus bertanyakan doktor
tentang vaksin
.

Apa yang harus saya beritahu kepada doktor untuk perkembangan bayi usia 14 bulan?

Doktor mungkin meminta anda untuk cuba berhenti menggunakan botol susu.

Jika anda masih belum bersedia untuk melakukannya, pastikan gigi anak anda dalam bentuk yang baik dengan menyimpan susu, susu formula dan jus untuk diberikan semasa waktu makan dan snek.

Jika anda merasakan sudah masanya untuk berhenti menggunakan botol susu sepenuhnya, anda boleh melakukannya serta merta atau secara berperingkat.

Cara serta merta adalah lebih pantas tetapi akan membuatkan anak anda menangis dan berkemungkinan tidak tidur malam.

Langkah berperingkat mungkin pilihan yang lebih baik.
Ia mungkin dilakukan dengan menukarkan botol dengan menghirup dari cawan.

Anda boleh mula menukar semasa sarapan dan kemudian sewaktu makan tengah hari selepas beberapa hari. Minuman botol sebelum tidur kebiasaannya paling susah untuk dihentikan dan selalu menjadi yang terakhir.

Apa yang diharapkan

Apa yang saya bimbangkan mengenai perkembangan bayi usia 14 bulan?

Anda mungkin bimbang tentang berat anak anda. Ini adalah normal.

Semua ibu akan mengalami kebimbangan ini walaupun anaknya sudah dewasa. Anda harus tahu yang bayi kebiasaannya tidak memerlukan banyak makanan, sekurang-kurangnya tidak sebanyak yang diperlukan oleh orang dewasa.

Jika bayi anda seorang yang sangat aktif, dia mungkin mengambil kalori yang lebih sedikit berbanding yang digunakan.

Anda hanya perlu risau jika anak anda tidak aktif tetapi hilang berat badan.
Ini mungkin petanda kepada masalah yang serius.

Baca juga:

https://wp.hellodoktor.com/keibubapaan/kesihatan-anak/malnutrasi/bantu-anak-naikkan-berat-badan-secara-sihat/

Jika anak anda terlebih berat badan, anda harus memastikan dia mengambil snek yang sihat dan kurangkan pengambilan gula. Anda tidak perlu berasa terlalu risau.

Sebaik sahaja dia sudah pandai berjalan, dia akan berlari dan menjadi semakin kurus dan tinggi.

Anda mungkin bimbang tentang apa yang ingin diberikan kepada
anak anda semasa demam.
 Kebanyakan demam adalah disebabkan oleh virus dan akan hilang selepas beberapa hari.

Cuba elakkan memberi anak anda ubat-ubatan tanpa preskripsi. Ubat-ubatan ini kebiasaannya tidak disyorkan bagi kanak-kanak di bawah umur 2 tahun melainkan dipreskrip oleh doktor.

Anda harus berunding dengan doktor jika simptom menjadi semakin teruk.


5 Tanda Anda Mungkin Penagih Kopi

Tiada apa yang lebih nikmat seperti kopi yang panas, berkrim dan berbuih pada waktu pagi. Rasanya yang kaya, aroma panggang, sedikit pahit dan manis, dan mudah disediakan. Tetapi sekiranya anda tidak boleh melalui hari-hari anda tanpa kopi, itu bermakna anda mugkin ketagih kafein. Berikut tanda-tanda anda mungkin ketagih kopi:

1. Sakit kepala jika tidak diminum

Jika anda seorang peminum
 kopi
 biasa dan pernah melangkau secawan kopi pada waktu pagi, anda akan terbiasa dengan berdenyut-denyut di kepala.

‘
Coffee headaches
‘ pastinya salah satunya dan itu disebabkan menghentikan pengambilan kafein harian menghasilkan perubahan dalam aliran darah serebrum. Dengan kata lain, kafein melambatkan aliran darah ke otak anda.

2. Tidak boleh menumpukan perhatian

Foggy brain
atau otak bercelaru

adalah satu lagi tanda anda mungkin bergantung kepada kafein, dan ini sekali lagi berkaitan dengan keupayaan kafein untuk meningkatkan adrenalin, yang membantu memberi perhatian dan fokus. Sekiranya anda terbiasa dengan rangsangan itu, apabila tidak mengambil kopi, anda berasa bercelaru dan kurang tumpuan.

3. Perlukan lebih kopi untuk kesan yang sama

Jika anda mula minum satu cawan kopi dan kini lima cawan sehari hanya untuk mendapatkan kesan yang sama, ini kerana badan anda yang memberi toleransi kepada kesan kafein.

4. Rasa gementar atau cemas

Semua orang memproses kafein secara berbeza, ada yang boleh minum tiga cawan tanpa masalah, sementara yang lain lebih sensitif. Jika dos kafein yang tinggi membuatkan anda berasa gementar, cemas, tegang, mual atau meloyakan, mungkin masa untuk anda mengurangkannya.

Pada asasnya, kopi menimbulkan tekanan dalam tubuh (melalui adrenalin), menghasilkan ‘simptom kopi’ yang sering kita rasakan.

5. Tidak terfikir untuk meninggalkan kopi

Jika anda tidak dapat membayangkan dunia tanpa kopi, kemungkinan anda lebih bergantung kepada kopi daripada yang anda fikirkan. Untuk mengurangkannya, pakar mencadangkan supaya secara perlahan-lahan, agar tidak mengejutkan tubuh anda.


Ibu Ini 'Share' 3 Tip Tarik Minat Si Kecil Makan Buah, Anak Pun Cepat Sembuh Bila Tak Sihat!

Walaupun buah buahan tempatan boleh dikatakan agak sedap dan menarik, namun tidak ramai kanak-kanak yang menyukainya. Apatah lagi jika ibu bapa tidak membiasakan anak makan buah, lama-kelamaan mereka akan kurang memakannya meskipun terdapat banyak kebaikan makan buah buahan.

Apa kata anda ikuti tip didik anak minat makan buah yang dikongsikan oleh ibu ini.

Untuk mendapatkan lebih banyak info berkenaan Keibubapaan, anda boleh klik
di sini
.

Muhammad Nawfal, anak yang pandai berdikari

Pasangan suami isteri iaitu Puan Nurul Najibah Muhamad Yusoff dan suaminya, Mohd Saifulamry Dolah Sajad telah dikurniakan seorang cahaya mata lelaki sejak mendirikan rumah tangga mereka.

 Anak sulungnya ini dinamakan Muhammad Nawfal atau lebih mesra dikenali sebagai Nawfal sahaja.

Kini, Nawfal sudah pun berusia 3 tahun.

Menurut Nurul Najibah, anaknya ini boleh dikatakan sebagai seorang yang pandai berdikari.

Walau bagaimanapun, Nawfal juga mempunyai karakter yang agak manja.

Dapat banyak nasihat daripada
group
 ibu mengandung

Sewaktu mengandungkan anak pertamanya itu, Nurul Najibah banyak menyertai kumpulan atau
group
 sokongan untuk ibu-ibu hamil.

Melalui kumpulan tersebutlah, dia mendapat banyak panduan berguna untuk menyokong
fasa kehamilan
 serta kelahiran bayi.

Bermula daripada itu, dia juga banyak mendapat idea perkongsian daripada ibu-ibu lain berkenaan
pemakanan anak
 setelah mencapai usia 6 bulan.

Menurut Nurul Najibah,

“Nawfal dilahirkan dan membesar di Mesir, jadi pelbagai jenis buah buahan tempatan mudah untuk didapati. Saya mula memberikan Nawfal snacking buah semenjak dia boleh makan dengan mengisar buah-buahan sehinggalah dia boleh memegang buah dengan tangannya sendiri”
.

Ini 3 tip galakkan anak makan buah buahan tempatan

Berdasarkan pengalaman Nurul Najibah membesarkan Nawfal di negara orang, terdapat tiga kaedah paling penting untuk menggalakkan minat anak makan buah.

 Tiga tip tersebut ialah:

#1. Perkenalkan buah sejak awal

Menurut ibu ini, dia dan suami sudah mula memperkenalkan buah buahan tempatan kepada Nawfal sejak awal lagi.

Seingatnya, dia telah cuba mengajarkan anaknya
mengenali buah
 bermula selepas anaknya itu sudah boleh makan.

Walaupun agak awal, ia sebenarnya adalah fasa yang amat penting untuk anak mula mengenali jenis
makanan yang sihat
 dan patut dimakan setiap hari.

#2. Kenalkan buah kepada anak sebelum usia 2 tahun

Berdasarkan pengalaman Nurul Najibah, Nawfal tidak gemar atau sukar untuk makan
buah-buahan
 yang tidak dikenalinya selepas umur 2 tahun.

Hal ini berkemungkinan disebabkan masih tidak biasa atau agak sukar menerima
buah-buahan
 tersebut.

Oleh itu, amat penting untuk ibu bapa mula memperkenalkan buah-buahan tempatan kepada anak sebelum mereka mencapai usia 2 tahun.

Ini supaya anak lebih biasa dengan buah-buahan tersebut sebelum mula mengenali jenis makanan yang lain.

#3. Makan buah bersama anak

Antara rutin atau amalan yang biasa dilakukan oleh suami isteri ini adalah dengan membiasakan
makan buah
 di hadapan anak.

Untuk menarik minat anak makan buah, ibu bapa perlulah menunjukkan contoh terlebih dahulu dengan kerap memakan buah.

 Kesannya, anak juga akan mula mencontohi rutin
memakan buah
 dan akan menimbulkan minat mereka untuk kerap mengambil buah setiap hari.

Anak cepat sembuh bila selalu makan buah buahan tempatan!

Ramai ibu bapa yang mungkin terlepas pandang mengenai hal ini. Sebenarnya, anak akan mudah sembuh daripada sakit ketika diberikan makan buah buahan tempatan.

Apabila kita sudah mendidik anak untuk minat
makan buah
, ia bukanlah satu masalah yang besar untuk meminta anak makan buah sewaktu mereka sedang sakit.

Ini kerana, anak yang kurang sihat memerlukan makanan segera yang bernutrisi tinggi agar mereka cepat sembuh.

Selain itu, tidak dinafikan bahawa antara kebaikan makan buah buahan adalah dapat memberikan
kandungan vitamin
 yang mencukupi setiap hari kepada mereka.

Agak leceh bila berikan buah yang berair dan berbiji

Salah satu cabaran utama yang dilalui oleh Nurul Najibah ialah sewaktu memberikan anak makan buah yang berair dan berbiji.

Untuk jenis buah berair
seperti tembikai
, anak akan menjadi agak comot selain bersepah ketika dimakan.

 Bagi
jenis buah
 yang berbiji kecil pula, dia perlu memastikan tiada biji buah yang melekat pada isinya sebelum memberikannya kepada Nawfal.

Ini untuk memastikan agar tiada sebarang kejadian yang tidak diingini sewaktu anak makan buah.


Apa yang Patut Dimakan Sebelum Bersenam?

Senaman dan diet seiring untuk membentuk gaya hidup yang sihat. Makan makanan yang salah boleh membuatkan 3 jam anda bersenam sia-sia. Snek pra-senaman adalah sangat penting untuk memberikan tenaga yang diperlukan untuk senaman anda. Secara umum, memilih karbohidrat yang rendah, makanan protein tinggi. Berikut adalah makanan yang terbaik anda boleh makan dalam masa sejam sebelum senaman anda:

Pisang

Pisang adalah bar kuasa semula jadi. Penuh dengan karbohidrat dicerna dan kalium, pisang memberi badan anda bahan api yang diperlukan untuk bersenam dan mengekalkan saraf dan fungsi otot. Badan tidak menyimpan kalium buat masa yang lama, jadi memakan pisang sederhana sebelum senaman yang akan membantu menjaga tahap nutrien yang tinggi.

Yogurt

Yogurt penuh dengan protein berkualiti tinggi. Orang cenderung melangkau buah-buahan dan makanan lain yang tinggi dalam karbohidrat, tetapi protein tidak cukup pantas untuk menjadi bahan bakar untuk senaman. Karbohidrat dari yogurt memecahkan dengan cepat dan protein yang kemudian akan digunakan untuk mengelakkan kerosakan otot.

Smoothies

Perlu snek on-the-go dalam perjalanan ke gimnasium? Kekalkan dengan smoothie. Ia bukan sahaja mesra masa, membina gabungan anda sendiri mempunyai sekumpulan manfaat senaman. Untuk formula yang tidak menentu, gunakan buah dihiris kegemaran anda, secawan yogurt Greek dan beberapa granola untuk konsistensi yang lebih tebal. Jika anda memilih satu, periksa label untuk memastikan ia dibuat dengan whey atau protein berasaskan susu. Dan tidak perlu untuk pergi terlebih – 10 hingga 20 gram protein sebelum menjalankan adalah banyak.

Oatmeal

Oatmeal adalah teman senaman anda yang tidak perlu berleter untuk bersenam. Ia melekat dengan anda sepanjang senaman anda secara beransur-ansur melepaskan gula ke dalam aliran darah anda. Menambah buah-buahan ke dalam mangkuk anda akan membantu meningkatkan kandungan cecair snek sebelum senaman anda, menjaga anda terhidrat.

Epal

Jika ia datang untuk memilih hidangan gula-gula atau epal untuk sedikit gula pra-senaman, dapatkan untuk epal.
Anda akan mengelakkan kemerosotan gula di tengah-tengah gumpalan sambil menanam pada vitamin, mineral dan antioksidan. Untuk menjaga perut anda daripada menggeliat, sebarkan satu sudu mentega badam pada kepingan anda. Ia mgnghilangkan tahap kelaparan.

Kafein

“Kafein adalah perangsang yang bertindak ke atas sistem saraf pusat, jantung, dan mungkin ‘center’ yang mengawal tekanan darah,” semua yang memainkan peranan yang penting dalam membantu minda dan badan anda menolak kuat dalam senaman, kata Heidi Skolnik, MS, pakar pemakanan sukan dan pemilik Nutrition Conditioning, Inc. “Ia juga boleh meningkatkan pengeluaran neurotransmitter rasa baik seperti dopamine, yang menyebabkan reseptor kesakitan dan mood” semasa

anda senaman keluar.

Putih telur

Lemak di dalam kuning telur dimetabolismakan perlahan-lahan dan dengan itu mungkin membuat anda berasa kembung dan lembap semasa senaman anda, jadi putih telur adalah pilihan pra-senaman yang lebih baik. Putih telur tunggal menyediakan sekitar 4 gram protein dan lemak.


Baby Sudah Pandai Menangis Sejak Dalam Rahim? Ini Sebab Mengapa Tangisan Si Manja Terjadi

Sepanjang tempoh kehamilan, pastinya anda sentiasa menduga apa yang bayi dalam kandungan sedang buat, kan? Tapi percaya tak masa dalam rahim pun, si manja sudah mula menangis?

Perilaku bayi dalam kandungan

Apabila secara tiba-tiba anda mendapat tendangan
hat-trick
 daripada si manja yang masih di dalam rahim, pastinya akan tertanya-tanya apakah yang sedang bayi lakukan, betul tak?

Tetapi adakah anda tahu bahawa bayi dalam kandungan juga boleh menangis?

Ya, menangis. Bayi yang masih dalam rahim boleh menangis. Cuma ia bukanlah seperti apa yang anda bayangkan.

Mustahil untuk anda dapat mendengar tangisan mereka dari rahim. Tetapi tunggu sebaik sahaja
dilahirkan
, anda pasti akan mendengar jeritan pertama si manja.

Bukti bayi dalam kandungan menangis

Untuk memahami keadaan
bayi menangis
 dalam tempoh kehamilan, anda harus sedar ia bukan dinilai kepada bunyi tangisan semata-mata. Ia turut melibatkan tingkah laku menangis.

Tangisan si manja tidak akan dapat didengar selagi mereka berada di dalam kandungan yang berisi
cecair amniotik (air ketuban
)
.

Bagi menentukan bagaimana bayi menangis, para penyelidik mempelajari tingkah laku dan tindak balas fizikal kompleks yang berhubung kait dengan tangisan.

Dalam kajian dilakukan pengkaji daripada New Zealand pada 2005 menunjukkan
video ultrabunyi bayi
 yang dianggap sedang menangis.

Beberapa pecahan dilakukan, melibatkan gerakan badan dan pernafasan bagi mengesahkan bayi dalam kandungan itu menangis.

Tingkah laku sepanjang tempoh kehamilan

Sebelum ini, telah dibuktikan bayi ketika masih dalam kandungan melakukan 4 keadaan tingkah laku, termasuklah bertenang, aktif, tidur dan terjaga.

Pada usia kandungan 20-minggu, bayi dapat melakukan tindakan yang diperlukan untuk menangis, seperti:

Memanjangkan lidah

Menyelaraskan pernafasan yang lebih kompleks

Membuka rahang

Menggerakkan mulut

Menggigilkan dagu

Menelan

Bayi dalam kandungan dikatakan mula menangis apabila mencapai usia 24-minggu tempoh kehamilan.

Melalui kajian yang sama, menyatakan tangisan bayi boleh didengar dunia luar apabila terjadi fenomena yang sangat jarang disebut sebagai
vagitus uterinus.

Ia berlaku melibatkan bayi menangis dalam kandungan semasa pembedahan di mana udara telah dibenarkan
memasuki rahim
.

Ini bermakna bunyi tangisan pertama bayi hanya boleh berlaku semasa peralihan ke dunia luar.

Dalam kajian lain pada 2011 yang memfokuskan tentang ekspresi wajah si manja sebelum kelahiran sebagai penunjuk utama tindak balas tangisan.

Pastinya mana-mana ibu bapa yang pernah melihat bayi
tantrum dan menangis
, boleh membayangkan raut wajah si manja apabila rengekan tangisan bermula, kan?

Melalui kajian ini, saintis bersetuju bahawa tingkah laku bukan vokal berkaitan tangisan telah berkembang sebelum
bayi dilahirkan
.

Ini bermakna semasa membuat ujian ultrabunyi, anda mungkin melihat ekspresi wajah si comel berkerut, tetapi tiada bunyi yang didengar.

Latihan bayi dalam kandungan

Secara mudahnya, tindak balas yang berlaku itu dianggap sebagai latihan sebelum berlakunya tangisan yang sebenar, di dunia nyata.

Dalam kajian yang disebutkan di atas, pengkaji menggunakan bunyi untuk mengejutkan janin dalam kandungan bagi mencapai tindak balas tangisan, untuk menghindari perkara yang boleh menyebabkan kesakitan.

Walaupun masih ada perdebatan tentang masa yang tepat dalam tempoh kehamilan, namun rata-rata saintis bersetuju bahawa bayi boleh berasakan kesakitan pada
trimester ketiga
.

Kajian tentang tangisan membuktikan bahawa bayi dapat memproses sesuatu sebagai rangsangan negatif dan bertindak balas terhadapnya.

Bina jalinan bersama bayi dalam kandungan

Menyedari bahawa
bayi yang masih dalam rahim boleh memberikan rangsangan
, pastinya anda mahu membentuk 1 ikatan dengan mereka walaupun dalam tempoh kehamilan, kan?

Berikut beberapa perkara yang boleh membantu membina jalinan sebelum kelahiran bayi:

Berbual dan bernyanyi dengan bayi anda

Menyentuh dan memberikan gosokan lembut pada perut

Membalas tendangan bayi. Berikan tekanan atau gosokkan lembut pada tempat tendangan berlaku dan perhatikan tindak balas mereka

Mainkan alunan muzik lembut dan santai untuk bayi

Luangkan masa untuk anda merehatkan minda, berjalan-jalan atau mandi air panas dan memikirkan tentang si manja

Lakukan ujian ultrabunyi. Melihat bayi dalam kandungan bergerak boleh menjadi pengalaman bernilai bagi ibu bapa dan membuatkan kehadiran mereka jadi nyata

Banyakkan berehat. Ibu yang kurang tekanan semasa kehamilan melahirkan bayi yang lebih sihat

Perkara normal

Walaupun bayi boleh menangis semasa berada di dalam rahim, namun ia bukanlah sesuatu yang perlu dibimbangkan.

Ia adalah perkara normal berkaitan tumbesaran si manja dalam tempoh kehamilan.

Paling penting, ibu mengandung harus sentiasa memastikan
 tahap kesihatan berada dalam keadaan yang baik
.

Elakkan daripada memberikan diri tekanan yang berlebihan, atau ia boleh memberikan impak pada kandungan dan kesihatan anda sendiri. Jadi diri ya, wahai bakal
mommies!


Apabila Masa Silam Menghantui: Kesan Penderaan Kanak-kanak

Penyakit jantung. Kemurungan. Obesiti. Diabetes. Keadaan ini mungkin mempunyai satu faktor mengejutkan yang sama: pengalaman buruk zaman kanak-kanak. Demikianlah dapatan daripada kajian besar yang dikenali sebagai “
Adverse Childhood Experiences
“, atau ACEs yang menunjukkan kaitan penderaan kanak-kanak kepada risiko kesihatan apabila dewasa.

Berdasarkan kajian, pendedahan kepada trauma zaman kanak-kanak meningkatkan risiko kepada tujuh daripada 10 penyebab utama kematian di Amerika Syarikat. Pendedahan yang tinggi mempengaruhi perkembangan otak, sistem kekebalan tubuh, sistem hormon, dan juga cara DNA dibaca dan ditranskripsikan. Mereka yang terdedah kepada trauma zaman kanak-kanak yang sangat tinggi mempunyai tiga kali ganda risiko penyakit jantung dan kanser paru-paru dan perbezaan jangka hayat 20 tahun berbanding mereka yang tidak.

Memahami trauma zaman kanak-kanak

Menurut Dr Bessel A Van Der Kolk, penyelidik bidang
posttraumatic stress disorder,
 antara isu utama dalam penderaan kanak-kanak dalam keluarga, sama ada kanak-kanak yang dipukul atau dicabul adalah isu kerahsiaan. Kekurangan bahasa untuk menyampaikan peristiwa di mana orang yang sepatutnya menyayangi bertukar menjadi pemangsa sering berlaku. Oleh itu, salah satu pergelutan yaang dihadapi oleh mangsa adalah kesukaran untuk mencari bahasa untuk membicarakannya. Sesetengah pesakit juga mungkin meragui pengalaman penderaan seksual kerana mereka tidak dapat mencari kata untuk menerangkan apa yang berlaku kepada diri mereka.

Disebabkan itu, dalam sesetengah kes, mangsa mungkin ditempatkan dalam psikoterapi berkumpulan di mana mereka bercakap mengenai pengalaman mereka antara satu sama lain dan bukan dengan ahli psikiatri. Ini memberi mangsa rasa memiliki keluarga, dan mengatasi masalah trauma pesakit untuk berbicara kepada pakar psikiatri kerana mereka mungkin tidak dapat mempercayai orang yang mempunyai autoriti. Apatah lagi apabila orang dewasa yang mempunyai autoriti telah mengambil kesempatan terhadap diri mereka sewaktu mereka masih kanak-kanak.

Trauma dan kebencian pada diri sendiri

Trauma zaman kanak-kanak sebenarnya boleh menyebabkan perasaan benci pada diri sendiri yang kronik dalam mangsa. Kebenciaan yang mungkin tidak disedari mangsa tetapi dapat dilihat dalam pengabaian kepada diri sendiri. Maka tidak hairanlah semakin teruk pengalaman buruk zaman kanak-kanak yang dihadapi mangsa, semakin tinggi risiko masalah tingkah laku seperti alkoholisme, penyalahgunaan dadah, merokok dan seks bebas.

Kerana kanak-kanak baru bermula memahami dunia bermula dengan diri mereka sendiri, mereka berfikir bahawa segala yang terjadi adalah cerminan diri mereka sendiri. Dipukul, disalahgunakan dan dicabul bermakna mereka layak diperlakukan sebegitu. Perkara ini dapat dilihat juga dalam perceraian ibu bapa. Berapa ramai kanak-kanak yang menyangka mereka bertanggungjawab atas kegagalan rumah tangga orang tua mereka. Begitu juga dalam kes penderaan. Ramai mangsa akan membenci diri mereka sendiri kerana tidak bertindak semasa didera. Mereka mungkin menyalahkan diri kerana tidak menentang, kerana bermain bersama dengan pendera mereka, kerana menyayangi pendera mereka. Dan mereka membawa kebencian diri sepanjang hidup mereka.

Penyembuhan daripada trauma

Walaupun penderaan kanak-kanak begitu memberi kesan kepada psikologi mangsa, masih ada peluang untuk mangsa keluar daripada kepompong trauma dan menjadi orang dewasa yang dapat berfungsi dengan baik. Menurut pengkaji ACEs, pengalaman positif sewaktu zaman kanak-kanak boleh membantu membina daya tahan dan melindungi kanak-kanak dari kesan trauma. Mempunyai ahli keluarga yang penyayang, seorang guru yang memahami dan percaya kepada mereka, atau sahabat yang boleh dipercayai dapat mengurangkan kesan jangka panjang trauma zaman kanak-kanak.

Oleh itu, jika anak anda atau kanak-kanak dalam keluarga anda pernah mengalami penderaan, berikan sokongan moral untuk membantu mereka sembuh daripada keperitan trauma peristiwa yang berlaku. Ambil tindakan terhadap pesalah laku yang bertanggungjawab. Memilih untuk melindungi mereka dengan cara mendiamkan kes memberikan isyarat yang salah kepada kanak-kanak ini. Mereka akan percaya bahawa kejadian tersebut berlaku disebabkan kesalahan mereka dan membesar dengan trauma dalaman yang tidak terungkai. Sebaliknya, bantu mangsa untuk menyatakan suara mereka sebagai satu langkah ke arah penyembuhan daripada trauma yang berlaku.


Kenali Bahagian Otak Anda Yang Membentuk Memori

Keupayaan untuk mempelajari dan mengingati sesuatu dengan baik adalah keupayaan yang ingin dimiliki oleh setiap individu. Walaupun otak yang kuat dan effisyen sering dikatakan sebagai asas kepada pembentukan keupayaan ini, tidak ramai yang tahu bahagian otak yang manakah yang memainkan peranan untuk ingatan jangka panjang dan pembelajaran.

Kenali Hippocampus

Untuk tujuan itu, ayuh kita berkenalan dengan sepasang struktur di dalam otak kita yang diberi nama Hippocampus. Perkataan ‘Hippocampus’ berasal daripada perkataan Greek yang bermaksud kuda laut. Ini kerana bentuk struktur Hippocampus mirip bentuk binatang kuda laut. Sepasang struktur ini diberi nama Hippocampus manakala satu struktur sahaja digelar sebagai Hippocampi. Hippocampus terletak pada bahagian tengah dalam otak dan pembahagiannya adalah satu Hippocampi untuk setiap hemisfera otak.

Struktur dan peranan dalam pembentukan memori

Hippocampus merupakan salah satu daripada 4 struktur dalam sistem
limbic
, sistem yang bertanggungjawab dalam kawalan emosi. Hippocampus sendirinya, bertanggungjawab dalam menukarkan ingatan jangka pendek kepada ingatan jangka panjang dan dalam sistem
limbic
, Hippocampus memainkan peranan untuk memproses ingatan yang berkait rapat dengan emosi berdasarkan rangsangan daripada struktur
amygdala
.

Pemahaman bahawa Hippocampus memainkan peranan dalam pembentukan memori ini mula mendapat tempat dalam kalangan pengkaji perubatan apabila William Beecher Scoville dan Brenda Milner melaporkan tentang pembedahan yang mereka lakukan ke atas seorang pesakit yang mengalami epilepsi teruk bernama Henry Molaison pada tahun 1953. Menurut laporan tersebut, pembedahan yang dilakukan ke atas Henry membabitkan penghapusan Hippocampus secara pembedahan untuk menghentikan serangan sawan yang kerap Henry alami. Walaupun pembedahan tersebut berjaya, pasca-pembedahan menyaksikan Henry mengalami masalah untuk membentuk memori baru dan juga memori sekitar pembedahan tersebut.

Dalam tahun mendatang, lebih banyak laporan yang memperincikan kesan kerosakan kepada Hippocampus dalam kalangan pesakit (Melalui kemalangan atau penyakit) ke atas keupayaan untuk membentuk memori. Namun yang demikian, memori lampau yang bertahun lamanya masih boleh diingati oleh pesakit, mencadangkan bahawa Hippocampus memainkan peranan untuk pembentukan memori tetapi bukan untuk penyimpanannya. Tambahan lagi, memori yang berkait dengan tabit dan bersifat implisit tidak terjejas dengan kecederaan pada Hippocampus seperti keupayaan untuk bermain alat muzik atau menyelesaikan
puzzle
.

Kini, terdapat dua lagi fungsi lain yang dikaitkan dengan Hippocampus iaitu memori berkaitan dengan ruang dan navigasi dan juga pemprosesan keputusan berkaitan konflik hadap-atau-elak.

Penyakit yang berkait rapat dengan Hippocampus

Terdapat beberapa proses dan penyakit yang berkait rapat dengan Hippocampus antaranya:

Penyakit Alzheimer
 – Dalam penyakit ini, kecederaan otak berlaku beransur-ansur sehingga berlakunya naynyuk (Dementia) dan struktur awal yang terjejas dalam penyakit ini tidak lain tidak bukan, Hippocampus. Justeru, kesan kepada keupayaan untuk mengingati dan membentuk memori akan terjejas akibat kesan penyakit terhapda struktur otak.

Stres berpanjangan – Stres berpanjangan memberi kesan yang buruk terhadap struktur Hippocampus kerana ianya mempunyai banyak reseptor untuk hormon
glucocorticoid
 yang banyak. Apabila seseorang berada dalam keadaan stres, beberapa hormon akan dihasilkan antaranya adalah
glucocorticoid
. Dalam pesakit
Post-Traumatic Stress Disorder
,
imbasan dan kajian menunjukkan mereka mengalami pengecilan saiz Hippocampus mereka sebanyak 20% berbanding orang biasa dan dalam mereka yang mengalami penyakit yang menyebabkan rembesan hormon glucocorticoid yang banyak dan kronik (seperti
sindrom Cushing
), struktur Hippocampus mereka mengalami proses atropi/kemerosotan teruk berbanding struktur otak yang lain.


Penyelidikan Ubat Untuk Alzheimer Mungkin Menawarkan Harapan Kepada Pesakit

Alzheimer adalah sejenis demensia yang perlahan-lahan memusnahkan ingatan dan kemahiran berfikir, dan akhirnya berkeupayaan melaksanakan tugasan yang mudah sahaja. Simptom-simptom yang terkumpul secraa beransur-ansur akan menjadi lebih buruk dari semasa ke semasa, kemudian menjadi cukup teruk sehingga menganggu aktiviti harian. Penyakit ini biasanya bermula pada warga tua yang berada di pertengahan umur 60-an.

Menurut Alzheimer’s Disease International, hampir 47 juta orang seluruh dunia hidup dengan demensia. Jumlah ini dijangka melebihi 131.4 juta menjelang 2050. Di Malaysia khususnya, anggaran menunjukkan bahawan terdapt kira-kira 50,000 orang yang menghidap penyakit ini.

Kajian baru terhadap ubat untuk Alzheimer

Satu kumpulan ubat-ubatan baru yang bertujuan untuk membersihkan kelikatan daripada otak pesakit Alzheimer menawarkan semangat, harapan bahawa ia mungkin dapat melambatkan perkembangan penyakit.

Baru-baru ini pakar dan penyelidik telah menguji kecekapan LMTM, ubat yang dicipta oleh TauRx Therapeutics Ltd dari Singapura. Mereka berharap dapat melihat hasilnya melambatkan dan bahkan mengurangkan perkembangan protein tau pada otak pesakit.

Proses ujian ubat

Eksperimen ini melibatkan 891 orang yang disyaki mempunyai penyakit Alzheimer. Pelan ini adalah untuk membahagikan peserta secara rawak ke dalam 2 kumpulan. Kumpulan pertama dengan majoriti pesakit dalam penyelidikan akan menerima kedua-dua rawatan yang diluluskan untuk penyakit Alzheimer dan ubat eksperimen. Selebihnya termasuk lebih daripada 100 peserta hanya mengambil ubat baru, tetapi tiada ubat-ubatan lain yang diluluskan.

Hasil ujian ubat

Selepas eksperimen, Serge Gauthier, profesor neurologi di Universiti McGill berkata, keputusan kajian gagal menunjukkan manfaat rawatan pada salah satu hasil utama bersama, sama ada dos dalam analisis utama yang telah ditetapkan sebelumnya. Walau bagaimanapun, mereka mendapati bahawa mereka dalam kumpulan kedua yang mengambil LMTM sebagai monoterapi menyaksikan penurunan yang sangat rendah apabila dibandingkan dengan kumpulan pertama yang menggunakan LMTM sebagai bahan tambahan untuk menyokong meditasi yang sedia ada. Walau bagaimanapun, adalah fakta bahawa pesakit masih melihat pengurangan kadar atropi otak dalam kalangan kumpulan kedua.

Kemungkinan LMTM

Dapatan awal daripada kajian itu menjanjikan LMTM sebagai cara berpotensi untuk merawat Alzheimer. Walau bagaimanapun, pakar lain yang tidak menyertai secara langsung dan analisis percubaan pertama itu menganggarkan kecekapan LMTM dalam kalangan majoriti.

Maria Carrillo, ketua pegawai sains di Alzheimer’s Association menganggap penemuan ini adalah menarik tetapi juga kompleks, dan ia akan mengambil masa untuk menentukan apa yang mereka maksudkan. Sebilangan kecil peserta yang menerima ubat kajian sebagai monoterapi menimbulkan persoalan yang sangat penting.
Penyelidikan tambahan diperlukan untuk membantu lebih memahami penemuan itu dan supaya terapi Alzheimer dapat dicipta dan diuji dengan berkesan.

Di samping itu, apabila terdapat rawatan baru, kira-kira 80% pesakit dalam kajian melaporkan perubahan buruk mereka, termasuk gangguan sistem gastrousus atau saraf, masalah buah pinggang dan kencing, serta jangkitan dan infestasi (serangan atau kehadiran parasit-parasit pada kulit, tisu atau kadang-kadang organ di dalam badan)
.

Sehingga kini, Alzheimer tidak dapat diubati. Bukan sahaja LMTM tetapi juga ubat-ubatan lain masih diuji dengan harapan untuk mengubati penyakit ini sepenuhnya.


Pusat Bau MASAM? Eee, Jangan Dibiarkan! Puncanya Mungkin Kerana 5 Perkara Ini!

Eee, kenapa pusat bau busuk dan masam ya? Pasti ramai yang tertanya-tanya, apa sebenarnya yang sedang berlaku di kawasan tersebut. Selalunya, bau pusat bukanlah sesuatu yang merunsingkan. Tetapi, bagaimana pula jika baunya kuat dan menusuk?

Tidak dinafikan, kawasan pusat yang terlindung di bawah lapisan baju ini selalunya tidak mendapat perhatian kita.

Malah, cuba ingat kembali, bilakah kali terakhir anda basuh pusat masing-masing? Mesti ramai tak ingat kan! Sebab itulah berbau!

Sama seperti
bahagian kulit yang lain
, kulit pada kawasan pusat juga akan tertanggal. Namun, disebabkan pusat kita termasuk ke dalam, sel kulit mati ini akan berkumpul bersama-sama peluh, kekotoran dan juga partikel lain.

Menurut pakar, pusat berbau bukanlah petanda masalah yang besar. Malah, semua orang mempunyai bau pusat mereka sendiri.

Tetapi, bilakah kita patut mulai risau mengenai pusat masing-masing? Jom ikuti penjelasan kami di bawah mengenai masalah bau pusat dan bagaimana untuk atasinya.

Untuk mendapatkan lebih banyak info tentang Kesihatan Wanita, sila dapatkannya
di sini.

Kenapa pusat bau busuk dan pelik?

Sebenarnya, bukannya sukar untuk memastikan kawasan pusat sentiasa bersih.

Cukuplah sekadar
mencucinya dengan sabun tiap kali mandi
. Selalunya, amalan ini sudah memadai untuk menyingkirkan bau pelik yang terkumpul di kawasan pusat.

Walau bagaimanapun, lain pula masalahnya jika anda rasa
sakit dan pedih pada kawasan pusat
. Jika ia bertukar kemerah-merahan dan mulai bengkak, pastikan anda berjumpa doktor secepat mungkin untuk pemeriksaan lanjut.

Di bawah, kami senaraikan beberapa punca pusat berbau, terutamanya dalam kalangan wanita.

1. Tidak menjaga kebersihan diri dengan baik

Punca utama masalah pusat berbau adalah
penjagaan diri yang tidak sempurna.

Jika anda sudah lama mengabaikan kawasan ini, sudah tentulah segala kekotoran, peluh, bakteria dan sel kulit mati akan menyebabkan bau yang pelik dan tidak menyenangkan.

Walaupun begitu, ada juga orang yang lebih cenderung mengalami masalah pusat berbau disebabkan bentuk atau keadaan pusat mereka. Jadi, jika pusat anda lebih dalam dan berlapis-lapis, anda mungkin perlu mencucinya lebih kerap daripada biasa.

2. Bau disebabkan jangkitan bakteria

Sama seperti kawasan kulit yang lain, pusat kita juga
terdedah dengan jangkitan bakteria.

Kawasan ini juga merupakan perumah mikroorganisma seperti bakteria, kulat dan virus yang boleh menyebabkan jangkitan.

Malah, pusat juga merupakan kawasan yang sangat berisiko untuk mengalami sebarang jangkitan.

Namun, masalah jangkitan ini mudah untuk diselesaikan. Dengan
pengambilan ubat-ubatan topikal
, jangkitan ini akan sembuh dalam masa beberapa hari.

Selain itu, pastikan kawasan tersebut bersih dan sentiasa kering untuk elakkan jangkitan berulang.

Baca juga:

Payudara Kemerahan & Sakit? Mungkin Sebab Jangkitan Bakteria! AWAS, Boleh Ancam Nyawa!

Kemaluan Gatal-gatal, Keputihan Berbau Hanyir… Usah Dibiarkan, Ini Tanda Jangkitan Bakteria!

3. Luka di kawasan pusat

Jangan terkejut jika lebam atau luka di kawasan pusat boleh menghasilkan bau yang tidak menyenangkan.

Sebarang luka di kawasan pusat berpotensi untuk menyebabkan masalah. Malah, jika bakteria menjangkiti kawasan tersebut, pusat akan menjadi sakit, pedih dan mungkin
mengeluarkan cecair atau nanah yang berbau pelik
.

Bau pusat yang disebabkan oleh luka boleh diatasi jika anda sering mencuci kawasan tersebut dengan air dan sabun.

Pada masa yang sama, doktor mungkin perlu
merawat luka tersebut untuk memastikannya tidak merebak.

4. Mungkin ada sista yang menyebabkan bau pusat

Sista adalah
sejenis ketumbuhan yang dipenuhi dengan nanah
. Ia boleh muncul pada mana-mana kawasan badan, termasuklah pada kawasan pusat.

Sebagai contoh, sista epidermoid boleh muncul pada pusat, terutamanya pada permukaan kulit yang tidak tertanggal secara normal. Pengumpulan sel kulit mati inilah yang akan menyebabkan terbentuknya ketulan yang akan menjadi sista.

Selain itu, sista sebum juga boleh terbentuk disebabkan kecederaan. Kelenjar minyak yang tidak dapat berfungsi dengan baik pada permukaan kulit juga boleh
menyebabkan terbentuknya sista pada badan.

5. Bau pusat disebabkan peluh

Jika anda merupakan orang yang kerap bersenam
atau mudah berpeluh
, pusat mungkin akan menghasilkan bau yang luar biasa.

Hampir semua orang berpeluh. Ia merupakan proses semula jadi badan. Jadi, tidak hairanlah jika pusat berbau setelah bersenam atau pada hari yang panas.

Dengan
mengamalkan penjagaan diri yang baik,
 anda boleh atasi masalah pusat berbau.

Jangan sesekali abaikan kawasan perut dan anggap pusat tidak perlu dibersihkan dengan sabun. Rajinkan diri untuk membersihkan kawasan tersebut sebelum ia mendatangkan mudarat pada masa hadapan.


3 Perkara Penting Semasa Puasa Anda WAJIB Cuba Untuk Elak Perut Buncit!

Apabila hampir tiba bulan puasa, ramai yang akan terfikir dan tertanya apakah tips untuk elak perut buncit pada ketika ini bukan?

Pengambilan
makanan berlebihan dan tidak terkawal boleh menyebabkan obesiti
 dan paling menakutkan kebanyakan orang adalah perut buncit kerana ia menganggu mereka untuk menyambut hari raya.

Nak tahu apakah
petua untuk elak perut anda menjadi semakin buncit, s
ila baca artikel ini.

Tips-tips
elak perut buncit

1. Sahur dengan makanan berkualiti

Pemakanan yang baik menjadi faktor utama untuk menjalani puasa dengan lebih baik.

Walaupun kebanyakan orang beranggapan dengan memakan makanan berat ketika sahur mampu membekalkan tenaga sepanjang hari.

Namun sebaliknya untuk kekal bertenaga sepanjang hari anda sepatutnya memakan makanan tinggi serat seperti kurma, susu dan pelbagai jenis protein.

Bersahur tanpa nasi boleh diteruskan
asalkan anda mengambil sedikit karbohidrat.

Malah sayuran dan buah-buahan juga penting untuk melambatkan rasa lapar dan membantu bertenaga sepanjang hari.

2.
Menjaga stamina

Untuk mengekalkan badan sihat sepanjang Ramadan, ada perlu memastikan pengambilan vitamin semasa sahur dan juga berbuka puasa. Antara vitamin yang anda perlukan sebagai
tips elak perut buncit merangkumi
:

Vitamin A:
 Berfungsi
mengekalkan ketahanan, melembapkan kulit, mengekalkan kesihatan mata.

Vitamin B kompleks:
 Cepat memecah untuk menghasilkan tenaga, mengekalkan penghadaman dan mengawal tahap kolesterol.

Vitamin C:
 Mengekalkan imun untuk mengekalkan stamina semasa puasa, meningkatkan mood, merawat demam.

Vitamin D:
 Mempunyai sifat untuk
pertumbuhan dan kesihatan tulang.

Vitamin E:
 Mempu melindungi badan daripada toksin dan racun, memelihara kekuatan fizikal.

Jika anda mempunyai masalah gastrik sudah pasti mengganggu sepanjang berpuasa dan vitamin E mampu membantu mengatasi ulser perut yang menjengkelkan. Jadi, puasa seharian tidak menjadi masalah untuk anda.

3. T
ips elak perut buncit:
Menjaga pola tidur dan bersenam

Pastikan corak tidur anda teratur supaya badan anda mendapat rehat yang secukupnya.

Namun pada masa sama, walaupun berpuasa anda
perlu melakukan senaman secara teratur.

Ia penting untuk mengekalkan kecergasan badan dan membanu pembakaran lemak makanan yang diambil semasa puasa.


Kecederaan ACL

Definisi

Apakah itu kecederaan ACL?

Kecederaan ACL adalah Ligamen Krusiat Anterior (KROO-she-ate) (ACL) – salah satu ligamen utama dalam lutut anda. Kecederaan ACL yang paling sering berlaku semasa sukan yang melibatkan berhenti secara tiba-tiba, melompat atau perubahan arah – seperti dalam permainan bola keranjang,  bola sepak, tenis, ski menuruni bukit, bola tampar dan gimnastik.

Ramai orang mendengar atau merasa “pop” dalam lutut apabila kecederaan ACL berlaku. Lutut anda mungkin membengkak, berasa tidak stabil dan menjadi terlalu menyakitkan untuk menanggung berat badan.

Bergantung kepada betapa seriusnya kecederaan ACL anda, rawatan mungkin termasuk rehat dan latihan pemulihan bagi membantu anda mendapatkan semula kekuatan dan kestabilan atau pembedahan untuk menggantikan ligamen yang koyak diikuti dengan pemulihan. Program latihan yang betul boleh membantu mengurangkan risiko kecederaan ACL.

Apakah kebarangkalian kecederaan ACL?

Salah satu kecederaan lutut yang paling biasa berlaku ialah terseliuh atau ligamen krusiat anterior koyak. Atlet yang mengambil bahagian dalam sukan permintaan tinggi seperti bola sepak dan bola keranjang lebih cenderung untuk mencederakan ligamen krusiat anterior mereka.

Sila berunding dengan doktor anda untuk maklumat lanjut.

Simptom

Apakah simptom-simptom bagi kecederaan ACL?

Simptom biasa kecederaan ACL adalah:

Merasa atau mendengar bunyi “pop” dalam lutut semasa kecederaan

Ketidakstabilan mengejut dalam lutut (lutut merasa goyah, lengkok, atau haus). Hal ini boleh berlaku selepas melompat atau berubah posisi mahupun selepas pukulan secara langsung pada tepi lutut

Sakit pada luar dan belakang lutut

Lutut bengkak dalam masa beberapa jam pertama kecederaan. Hal ini boleh menjadi tanda pendarahan dalam sendi. Bengkak yang berlaku secara mengejut biasanya tanda kecederaan yang serius

Pergerakan lutut yang terhad kerana bengkak dan / atau sakit

Selepas kecederaan akut, anda mungkin hampir terpaksa menghentikan aktiviti yang anda lakukan. Namun, anda masih mampu untuk berjalan.

Masalah kesihatan lain boleh menyebabkan simptom seperti kecederaan ACL. Ia termasuk tulang patah atau kecederaan pada kusyen lutut (menisci) mahupun ligamen lain dalam lutut.

Terdapat beberapa simptom lagi yang tidak disenaraikan di atas. Jika anda mempunyai sebarang kebimbangan terhadap sesuatu simptom, sila merujuk dengan doktor anda.

Bilakah saya harus berjumpa doktor?

Jika anda mengalami sebarang tanda atau simptom seperti yang dinyatakan di atas mahupun sebarang soalan, sila merujuk dengan doktor anda. Setiap tubuh badan seseorang bertindak secara berbeza. Langkah yang terbaik adalah anda berbincang dengan doktor tentang apa yang terbaik bagi situasi anda.

Punca

Apakah yang mengakibatkan kecederaan ACL?

Ligamen adalah jalur tisu kuat yang menghubungkan satu tulang ke tulang yang lain. ACL, salah satu daripada dua ligamen yang melintasi dalam tengah lutut, menghubungkan tulang paha (femur) ke tulang kering (tibia) dan membantu menstabilkan sendi lutut anda.

Kebanyakan kecederaan ACL berlaku semasa sukan dan aktiviti kecergasan yang boleh meletakkan tekanan pada lutut:

Memperlahan dan merubah posisi secara tiba-tiba (memotong)

Memutarkan kaki dalam keadaan kaki tetap berdiri

Mendarat daripada lompatan secara tidak betul

Berhenti mengejut

Menerima pukulan secara terus pada lutut atau perlanggaran, seperti menggelecek bola sepak

Apabila ligamen tersebut telah rosak, biasanya terdapat koyakan penuh atau separa melintasi tisu tersebut. Kecederaan ringan boleh terlebih memanjangkan ligamen tetapi meninggalkan ia tetap utuh.

Faktor risiko

Apakah yang meningkatkan saya kepada risiko
kecederaan

ACL?

Terdapat banyak faktor risiko kecederaan ACL, seperti:

Bermain sukan yang melibatkan perubahan mendadak dalam arah atau memotong pemain atau halangan lain seperti ski, bola sepak, bola keranjang, besbol dan tenis

Membuat pergerakan tidak sengaja yang boleh memutar lutut anda. Contohnya seperti jatuh tangga, melompat dari ketinggian yang melampau, melangkah ke dalam lubang atau terlangkau langkah di tangga

Kehilangan nada otot dalam kaki (dari penuaan atau tidak aktif)

Memiliki kekuatan otot kaki yang tidak seimbang, seperti jika otot-otot di bahagian depan paha anda (
quadricep
) lebih kuat daripada otot-otot di belakang paha anda (
hamstring
)

Kecederaan ACL sebelumnya, terutamanya jika lutut anda kadang-kadang haus atau meluncur (kekurangan ACL kronik)

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakah kecederaan ACL didiagnosis?

Semasa peperiksaan fizikal, doktor akan memeriksa lutut anda untuk bengkak dan nyeri – membandingkan lutut anda yang tercedera dengan lutut yang tidak cedera. Doktor juga menggerakkan lutut anda ke pelbagai posisi untuk menilai pelbagai pergerakan dan keseluruhan fungsi sendi.

Selalunya diagnosis boleh dibuat berdasarkan pemeriksaan fizikal sahaja, tetapi anda mungkin memerlukan ujian untuk menolak sebab-sebab lain dan bagi menentukan keterukan kecederaan tersebut. Ujian ini mungkin termasuk:

X-ray. X-ray mungkin diperlukan untuk mengenepikan fraktur tulang. Walau bagaimanapun, X-ray tidak dapat menggambarkan tisu lembut, seperti ligamen dan tendon

Pengimejan Resonans Magnetik (MRI). MRI menggunakan gelombang radio dan medan magnet yang kuat untuk menghasilkan imej kedua-dua tisu keras dan lembut di dalam badan anda. MRI boleh menunjukkan sejauh mana kecederaan ACL dan tanda-tanda kerosakan pada tisu lain dalam lutut

Menggunakan gelombang bunyi untuk memvisualisasikan struktur dalaman. Ultrasound boleh digunakan untuk memeriksa kecederaan pada ligamen, tendon dan otot lutut

Bagaimanakah kecederaan ACL dirawat?

Matlamat rawatan untuk kecederaan ACL adalah untuk:

Mengembalikan kestabilan normal atau hampir normal di lutut

Memulihkan tahap fungsi yang anda ada sebelum kecederaan lutut

Hadkan kehilangan fungsi dalam lutut

Mencegah kecederaan atau lebih kerosakan pada struktur lutut yang lain

Mengurangkan kesakitan

Anda perlu bekerja dengan doktor anda bagi memutuskan sama ada anda perlu menjalani beberapa bulan pemulihan (rehab) atau pembedahan dengan pemulihan. Bukan semua koyakan ACL memerlukan pembedahan.

Rawatan selepas kecederaan

Sekiranya anda tahu yang anda telah mencederakan ACL anda, rawatan pertama terdiri daripada:

Pertolongan cemas untuk mengurangkan bengkak dan sakit. Ini termasuk merehatkan lutut, meletakkan ais, menggunakan pemampatan lembut dengan pembalut elastik, mengangkat kaki dan mengambil ubat sakit, seperti acetaminophen atau ubat anti-radang nonsteroid (NSAID)

Menggunakan topang ketiak dan / atau penganduh dalam beberapa hari pertama. Jika topang ketiak atau penganduh digunakan terlalu lama, otot akan menjadi lebih lemah daripada aktiviti yang terlalu sedikit. Kemudian pergerakan lutut akan menjadi kaku dan terhad

Senaman kekuatan dan pergerakan bagi membantu mempersiapkan anda untuk rawatan

Rawatan lanjutan

Jenis rawatan lain bergantung pada:

Berapa banyak ACL anda yang koyak (sama ada terseliuh gred I, II, atau III)

Apabila kecederaan berlaku, bagaimana kestabilan lutut anda

Sama ada bahagian lutut lain tercedera. Sekiranya tercedera, ia akan menjadi lebih sukar bagi bahagian lutut anda yang kuat untuk mengimbangi dan melindungi bahagian-bahagian yang cedera

Sama ada anda mengalami masalah lutut yang lain sebelum ini, seperti kecederaan yang menyebabkan kekurangan ACL jangka panjang (kronik), atau osteoartritis

Bagaimana keaktifan anda

Umur dan kesihatan anda secara menyeluruh

Kesediaan dan keupayaan anda untuk melengkapkan pemulihan yang panjang dan ketat

Pilihan rawatan termasuk:

Rawatan bukan pembedahan sahaja, seperti program pemulihan fizikal

Pembedahan ACL bagi membina semula ACL atau membina semulanya dan membaiki kecederaan lain, seperti koyakan meniskus

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh digunakan ke atas kecederaan ACL?

Gaya hidup dan kaedah pengubatan sampingan berikut mungkin boleh membantu anda mengatasi kecederaan ACL:

Latihan yang menguatkan otot kaki, terutamanya senaman hamstring, untuk memastikan keseimbangan keseluruhan dalam kekuatan otot kaki

Latihan untuk menguatkan teras: pinggul, pelvis dan abdomen bawah

Latihan dan senaman untuk teknik dan kedudukan lutut yang betul dalam melompat dan mendarat

Latihan bagi meningkatkan teknik untuk memutarkan dan memotong

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Sering Sakit Dada? Adakah Disebabkan Pedih Ulu Hati Atau Sakit Jantung? Kenali Perbezaannya!

Aduh, sakit dada! Ini sebab sakit jantung ataupun cuma pedih ulu hati?

P
edih ulu hati merupakan satu gejala yang biasa berlaku.
 Namun, jika kerap mengalami sakit dada dan pedih ulu hati, pasti anda akan tertanya-tanya jika anda ada menghidap penyakit jantung.

Menurut Pakar Kardiovaskular Mouin Abdallah daripada
Cleaveland Clinic
,
simptom sakit jantung
 dan juga pedih ulu hati kadangkala sukar untuk dibezakan.

Untuk mendapatkan lebih banyak info tentang Sistem Penghadaman, sila dapatkannya
di sini.

Heartburn
 atau sakit jantung: Apa bezanya?

Rasa pedih ulu hati atau
 heartburn
 sebenarnya tidak ada kena mengena langsung dengan jantung anda. Sebaliknya, rasa sakit itu adalah disebabkan oleh asid dalam perut yang melambung naik ke esofagus.

Oleh sebab esofagus tidak mempunyai lapisan penebat bahan kimia, asid tersebut akan mencetuskan rasa pedih pada kawasan dada. Kadangkala, sensasinya dapat dirasai sehingga ke anak tekak!

Sebab itulah,
heartburn
 selalu terjadi selepas makan, ketika anda berbaring ataupun sedang membongkok.

Sakit jantung pula terjadi jika saluran darah ke jantung terhalang ataupun tersumbat dengan plak.
 Selalunya, plak yang terbina di dalam arteri terdiri daripada gumpalan lemak atau kolesterol.

Apabila plak itu pecah, gumpalan darah akan terbentuk dan seterusnya mengganggu peredaran darah. Saluran darah yang tersumbat akan merosakkan otot pada permukaan jantung.

Inilah sebab utama yang menyebabkan sakit jantung!

Jika anda kadang-kadang rasa pedih ulu hati, jangan risau! Itu adalah normal.

Namun,
jika pedih ulu hati berlaku lebih daripada 2 kali seminggu
, ia mungkin tanda anda menghidap penyakit yang lebih serius.

Selain itu, jika anda telahpun mengambil antasid namun masih mengalami
heartburn
, anda perlu berjumpa dengan doktor segera.

Kenali simptom penyakit jantung dan pedih ulu hati

Anda sering rasa pedih dan sakit pada bahagian dada? Apa yang anda sedang alami sebenarnya,
heartburn
 atau sakit jantung? Pasti anda risau tentang kesihatan anda, lebih-lebih lagi jika sakit itu datang tiba-tiba tanpa amaran.

Sukar untuk membezakan simptom sakit dada dan juga sakit jantung. Jika anda rasa ragu-ragu, cuba berbincang mengenai hal ini dengan doktor.

Heartburn
 selalunya mempunyai simptom-simptom berikut:

Bermula dengan rasa pedih di bawah perut yang perlahan-lahan bergerak ke bahagian dada.

Selalunya terjadi selepas makan ataupun ketika berbaring.

Boleh membuatkan anda terjaga daripada tidur, lebih-lebih lagi jika anda baru makan pada 2 jam yang lepas.

Pedih ulu hati boleh menjadi lega selepas makan ubat antasid.

Boleh menyebabkan anda rasa masam pada lidah.

Mungkin disertai dengan muntah kecil yang terasa di dalam mulut.

Menurut Mary Ann Bauman, Pengarah Bahagian Kesihatan Wanita di Pusat Kesihatan INTEGRIS, jika anda mengalami kesukaran bernafas, mungkin itu tanda anda menghidap sakit jantung.

Selain itu, 5 tanda lain sakit jantung yang perlu diketahui ialah:

Rasa sakit dada.
 Anda akan rasa sakit pada tengah atau kiri dada seperti ditekan-tekan. Rasa sakit juga akan memakan masa selama beberapa minit.

Rasa lemah, pening dan ingin pitam.
 Anda juga mungkin berpeluh secara tiba-tiba.

Rasa sakit pada rahang, leher atau belakang badan.

Rasa sakit pada salah satu atau kedua-dua belah tangan dan bahu.

Nafas tercungap-cungap.

Tetapi, jika anda cuma mengalami
heartburn
atau pedih ulu hati, rasa pedih yang menyerang itu akan beransur-ansur hilang.

Namun,
jika anda mengalami sakit dada yang berpanjangan
, cepat-cepatlah ke hospital ataupun dial 999 ketika kecemasan.

Simptom sakit jantung mungkin berbeza-beza mengikut individu.
Jangan tunggu sehingga anda mengalami kesakitan dada yang teruk baru hendak bertindak!

Jangan ambil ringan jika alami
heartburn

Penyakit jantung merupakan pembunuh nombor 1 di Malaysia. Berdasarkan statistik Kementerian Kesihatan pada tahun 2018, hampir 36% kematian yang berlaku di hospital adalah disebabkan penyakit kardiovaskular.

Statistik ini mencatatkan peningkatan dari tahun ke tahun.

Ramai yang tidak tahu bahawa mereka mengalami simptom sakit jantung. Oleh itu, kebanyakan mangsa sakit jantung tidak mendapat rawatan yang tepat dan pantas bagi simptom yang mereka alami.

Jangan abaikan rasa sakit dada dan fikir ia akan berlalu pergi begitu sahaja!

Ambil tahu tentang kesihatan anda dan segeralah berjumpa doktor untuk tahu apa sebenarnya yang sedang terjadi pada diri anda!
Amalkan pemakanan yang sihat untuk mengelakkan rasa sakit ulu hati yang berpanjangan
.


Terdapat Pelbagai Jenis Susu Di Pasaran Tapi Yang 3 Ini Buat Anda KURUS!

Adakah benar bagi mereka yang ingin
menguruskan badan
, memilih susu rendah lemak untuk diet adalah yang terbaik? Atau terdapat susu bagus untuk diet yang lain?

Kalau ingin tahu jawapannya, haruslah baca perkongsian artikel ini.

Untuk mendapatkan lebih banyak info tentang Pemakanan Sihat, sila dapatkannya
di sini.

Pengambilan susu bagus untuk diet pemakanan harian

Menambah susu ke dalam diet adalah pilihan terbaik kerana ia membantu mengekalkan kecergasan dan membuatkan badan lebih sihat.

Antara nutrisi yang terkandung dalam susu adalah:

Kalsium

Protein

Vitamin A

Vitamin B12

Vitamin D

Riboflavin

Fosforus

Potassium

Zink

Magnesium

Selenium

Kenali jenis-jenis susu

Sebelum kita mengetahui apakah benar susu rendah lemak untuk diet pilihan terbaik atau terdapat varian lain, jom kenali terlebih dahulu jenis-jenis susu yang boleh didapati di pasaran.

Ini antaranya:

Susu dipastur

Dalam proses pempasturan, bakteria berbahaya dibunuh dengan memanaskan susu pada suhu yang sangat tinggi – sekitar 700℃.

Kaedah ini menjadikan susu sebagai produk selamat untuk dimakan tanpa menghilangkan khasiat dan juga rasanya.

Susu mentah

Merupakan susu terus daripada lembu
 – tidak dipastur. Bermakna ia tidak dipanaskan untuk proses penyahcemaran. Apabila susu tidak dipastur, ia mengandungi kuman, bakteria dan virus yang boleh membahayakan diri.

Namun ada yang mengatakan ia pilihan lengkap kerana tidak mengandungi bahan tambahan atau pengawet.

Susu UHT

Ultra Heat Treatment Milk
 adalah teknik biasa dalam pemprosesan susu bagi memastikan tahap keselamatan.

Keadah ini membolehkan produk siap disimpan dalam pembungkusan tertutup dan tidak dibuka pada suhu bilik untuk jangka masa yang panjang.

Antara mesin yang digunakan dalam proses penghasilan susu UHT.

Susu rendah lemak untuk diet

Perbezaan antara susu rendah lemak dan penuh krim adalah jumlah lemak dalam setiap hidangan serta kandungan kalori.

Susu ini juga mengandungi kalsium lebih tinggi serta kalori lebih rendah, sekali gus menjadikannya sesuai diminum oleh individu yang ingin menurunkan berat badan.

Susu penuh krim

Adakah susu ini bagus untuk diet bagi mereka yang ingin kurus? Sudah tentu tidak, seperti namanya
full cream
, ia adalah susu penuh kandungan lemak – pekat, berkrim dan kaya dengan rasa.

Susu penuh krim mempunyai kandungan omega-3 yang tinggi – penting dalam
penjagaan kesihatan jantung
 dan saluran darah.

Susu skim, antara susu rendah lemak untuk diet

Jika anda mencari nutrien yang sama seperti
susu penuh krim
 tetapi ingin mengurangkan kalori dan lemak – susu tanpa lemak atau skim, ini pilihannya.

Walaupun tanpa lemak, khasiat penting termasuk protein masih ada. Ia pilihan terbaik buat mereka yang mengamalkan diet pemakanan ketat.

Susu tanpa laktosa

Produk tenusu tanpa laktosa – pilihan bagus buat mereka dengan
intoleransi laktosa
.

Dalam penghasilan susu ini, laktosa iaitu gula terdapat dalam susu yang memberi
masalah penghadaman
 dihidrolisis – ia dicernakan terlebih dahulu.

Susu berperisa, adakah ia susu rendah lemak untuk diet?

Merupakan minuman berprotein yang lazat untuk kanak-kanak dan dewasa. Ia dikira sebagai hidangan tenusu kerana tetap mengandungi nutrien penting.

Malah berdasarkan kajian, kanak-kanak yang minum susu berperisa akan mengambil lebih banyak susu berbanding yang lain.

Pelbagai perisa terdapat di pasaran, tetapi terdapat penambahan sedikit kandungan gula dalam susu berperisa.

Susu kambing

Susu kambing dikatakan lebih mudah dihadam berbanding susu lembu, tetapi tetap mengandungi laktosa dan protein yang sama. Bermakna jika anda alah dengan susu lembu, perkara sama juga boleh berlaku dengan susu ini.

Tahap lemak tepu
 juga sama. Namun ada yang mengatakan ia merupakan alternatif lazat kepada susu lembu.

Susu soya

Protein
susu soya
 dikaitkan dengan manfaat kesihatan jantung dengan membantu mengurangkan
tahap kolesterol
 – bermakna ia merupakan susu bagus untuk diet pemakanan harian.

Susu soya tanpa gula adalah sama dengan susu separuh skim bagi kandungan lemak dan proteinnya, tetapi ia perlu diperkaya untuk menjadi sumber kalsium.

Susu oat & beras

Susu oat mengandungi beta glukan – membantu mengekalkan paras kolesterol normal. Ia rendah lemak tetapi juga rendah protein. Sebaiknya pilihlah versi tanpa gula.

Susu beras sama seperti susu oat dari aspek pemakanan tetapi tiada beta glukan.

Susu badam

Susu badam tanpa gula pilihan bagus untuk mereka yang mengikuti
diet rendah karbohidrat
 atau ketogenik.

Ia biasanya rendah kalori, gula dan lemak serta diperkaya dengan antioksidan. Pun begitu ia juga rendah protein.

Susu rendah lemak untuk diet atau ada pilihan lain?

Jadi yang manakah susu sesuai buat mereka yang ingin kurus?

Susu skim

Susu tenusu ini adalah pilihan yang bagus jika anda sedang mencuba menurunkan berat badan.

Baca juga:

Susu soya

Ini pilihan yang baik buat mereka dengan alahan laktosa. Ia mempunyai nilai pemakanan seperti susu biasa cuma kandungan protein yang rendah.

Susu badam

Jika anda vegan,
alah kepada soya
 atau mengalami intoleransi laktosa, susu badam sesuai sebagai pilihan.

Ini kerana ia rendah kalori dan kaya flavonoid yang menyihatkan jantung dan membantu menurunkan kalori tetapi rendah protein dan kalsium.

Jadi yang mana satu pilihan anda?


Jangan Ambil Ringan Jika Sakit Sendi, Cuba 5 Petua Hilangkan Bisa Urat Saraf

Sakit sendi atau arthritis adalah keadaan biasa yang boleh dialami oleh sesiapa sahaja, malah kesakitan yang dialami boleh menjejaskan aktiviti harian individu. Ini membuatkan ramai yang tertanya-tanya, apakah terdapat petua hilangkan sakit urat saraf yang boleh dicuba?

Untuk mendapatkan lebih banyak info berkenaan Kesihatan Tulang dan Otot, anda boleh klik
di sini
.

Arthritis Menjejaskan Kehidupan Individu

Salah satu punca paling biasa untuk
sakit sendi
 yang dialami ramai individu adalah kerana
penyakit arthritis
. Penyakit ini menggambarkan kesakitan, bengkak dan
rasa kebas pada sendi
. Ia bukan melibatkan satu keadaan sahaja, sebaliknya ia boleh dibahagikan kepada beberapa jenis
1
.

Penyakit arthritis
 boleh menjejaskan mana-mana individu daripada semua peringkat usia. Ini termasuklah kanak-kanak dan remaja. Terdapat juga
beberapa keadaan arthritis
 yang lebih cenderung berlaku kepada individu lebih berusia.

Secara umumnya,
penting untuk anda menentukan punca sakit sendi yang dialami itu
. Ini kerana terdapat beberapa faktor yang boleh meningkatkan risiko untuk setiap jenis kesakitan sendi
1
.

Bahkan,
punca sakit sendi
 yang berlaku mungkin kerana diwarisi daripada sejarah kesihatan keluarga anda.

Kesakitan sendi
 boleh menyukarkan aktiviti harian kesan daripada rasa sakit yang dialami. Gejala arthritis boleh berbeza dari minggu ke minggu, malahan mungkin berbeza setiap hari. Antara
beberapa jenis arthritis
 yang paling biasa terjadi bersifat jangka panjang seperti osteoartritis dan rheumatoid arthritis
1
.

Bagaimana Sakit Sendi Boleh Menjejaskan Hidup Anda?

Apabila
diserang sakit sendi
, kesakitan yang dirasai pastinya boleh menyukarkan anda untuk meneruskan aktiviti seharian sama ada di rumah, di tempat kerja atau pada waktu lapang.

Anda juga mungkin akan cuba menghindari pekerjaan yang cenderung meningkatkan kesakitan atau menolak peluang untuk melakukan perkara yang disukai.

Rasa sakit yang dialami bukan sekadar melibatkan sensasi fizikal, tetapi dalam masa sama memberi impak pada emosi anda.

Bayangkan jika anda mengalami kesakitan selama berbulan-bulan atau bertahun-tahun, tidak mustahil ia dapat mempengaruhi mood dan keyakinan diri! Jadi mungkinkah terdapat petua hilangkan sakit urat saraf yang boleh diamalkan?

Pentingnya mengetahui petua hilangkan sakit urat saraf

Pasti ramai yang beranggapan
kesakitan sendi
 yang dialami biasanya akan hilang dengan sendiri dan tiada apa perlu dibimbangkan. Jadi tidak wujud kepentingan untuk mengetahui petua hilangkan sakit urat.

Adakah anda yakin dengan jawapan tersebut?

Sebenarnya,
masalah arthritis
 yang tidak dirawat boleh memberi kesan buruk terhadap kualiti hidup, menyebabkan kerosakan
pada otot
 dan struktur tulang
2
. Bagi gejala yang teruk, ia juga boleh mempengaruhi fungsi organ dan memendekkan jangka hayat individu!

Sekarang anda sudah tahu bagaimana sakit sendi boleh mempengaruhi kualiti hidup anda, jom lihat kini apakah petua hilangkan sakit urat saraf yang boleh diamalkan.

5 Petua Hilangkan Sakit Urat Saraf

Terdapat beberapa petua bagi menghilangkan kesakitan dialami yang boleh dicuba, antaranya:

Mengawal berat badan

Berat badan boleh memberi kesan besar kepada
gejala artritis
. Berat berlebihan memberi lebih banyak tekanan pada sendi, terutamanya lutut, pinggul dan kaki anda
3
.

Berdasarkan garis panduan
American College of Rheumatology and Arthritis Foundation
 (ACR / AF) adalah amat disaran untuk anda menurunkan berat badan jika anda menghidap Osteoporosis dan mempunyai berat badan berlebihan atau obesiti.

 Pengambilan ubat tahan sakit

Terdapat ubat-ubatan yang dapat merawat gejala arthritis, seperti ubat tahan sakit dan ubat antiradang bukan steroid (NSAID)
4
. Selain itu, ubat tahan sakit ini juga berkesan untuk kecederaan ringan seperti terseliuh, kekejangan atau akibat pergerakan berlebihan.

Pengambilan ubat ini boleh membantu untuk mengurangkan kesakitan, bengkak dan keradangan. Sila rujuk doktor atau ahli farmasi anda jika sebelum mengambit ubat ini.

 Melakukan senaman secara berkala

Sekiranya
anda mengalami artritis
, melakukan aktiviti fizikal dipercayai dapat membantu
5
 untuk:

Mengawal berat badan

Menjaga kelenturan sendi

Menguatkan otot sekitar sendi
 yang dapat memberikan lebih sokongan

Sebaiknya senaman disarankan adalah yang berintensiti rendah seperti:

Melakukan aktiviti berjalan kaki

Berbasikal

Tai chi dan yoga

Aktiviti melibatkan sukan air

Berenang

 Terapi panas dan sejuk

Antara petua hilangkan sakit urat saraf yang paling senang adalah dengan melakukan rawatan panas dan sejuk bagi membantu melegakan kesakitan serta keradangan arthritis
6
.

Rawatan terapi panas boleh merangkumi mandi atau berendam air panas di pagi hari untuk membantu mengurangkan kekejangan. Selain itu, penggunaan selimut elektrik atau pad pemanasan lembap juga boleh mengurangkan rasa ketidakselesaan pada waktu malam

Manakala rawatan terapi sejuk dapat meredakan sakit sendi, bengkak dan keradangan. Balut pek gel ais atau beg sayur beku dengan tuala dan sapukan pada sendi yang menyakitkan untuk memberikan kelegaan cepat. Harus diingatkan, jangan sekali-kali menggunakan ais terus ke kulit, okay?

 Melindungi sendi

Kecederaan yang berlaku pada sendi boleh menyebabkan atau memburukkan lagi artritis. Untuk bersenam, pilih aktiviti yang mudah di sendi seperti berjalan kaki, berbasikal, dan berenang.

Melakukan aktiviti berimpak rendah mempunyai kadar risiko kecederaan rendah dan tidak akan menyebabkan tekanan pada sendi
3
. Kecederaan sendi berpunca daripada sukan atau pekerjaan yang dilakukan boleh meningkatkan kemungkinan untuk anda diserang osteoartritis.

Maka untuk mengurangkan kemungkinan terkena atau memburukkan lagi osteoartritis, mengambil langkah pencegahan dan mengelakkan kecederaan pada sendi seperti memakai alat pelindung dan menghindari pergerakan berulang pada sendi terjejas amat disarankan.

Cara yang dikongsikan di atas mungkin berkesan sebagai petua hilangkan sakit urat saraf dan kesakitan sendi. Pun begitu, anda dinasihatkan untuk melakukan rundingan doktor bagi mengetahui cara yang berkesan dan terbaik bagi mengatasi masalah sakit sendi yang dialami.

Kini anda telah tahu petua hilangkan sakit urat saraf. Apa yang penting adalah jangan merana dalam diam. Dapatkan rawatan yang bersesuaian. Semoga perkongsian ini berguna!


Remaja Malaysia Ambil Serat Tidak Sampai 10% Daripada Saranan WHO

Nenek moyang kita telah lama mengamalkan dan menasihatkan agar mengambil sayur di dalam hidangan harian. Saranan yang diberikan ini adalah sangat benar dan baik. Pelbagai kajian moden telah pun menunjukkan kepentingan serat (antara sumbernya adalah sayur) di dalam diet.

Tahukah anda bahawa rakyat Malaysia sangat kurang mengambil serat?

Menurut kajian
the MyHeARTs study
yang dijalankan oleh Universiti Malaya, remaja Malaysia mengambil serat secara puratanya hanya 2.8 hingga 3.1 gram sahaja sehari. Jumlah ini tidak sampai 10% daripada jumlah yang disarankan oleh Pertubuhan Kesihatan Sedunia (WHO), iaitu sebanyak 25 hingga 40 gram sehari.

Apa yang rakyat Malaysia makan?

Rakyat Malaysia sangat gemar makan. Tidak hairan lah negara ini kadangkala digelar ‘syurga makanan’ oleh sesetengah pihak, baik dari dalam atau luar negara. Namun, apa yang menghairankan adalah sesetengah nutrisi seperti serat masih lagi tidak mencukupi.

Lalu, apa yang kita makan?

Antara penyumbang kepada keadaan ini adalah perubahan pada gaya pemakanan. Sebahagiannya cenderung kepada gaya pemakanan barat seperti pizza, burger dan steak. Meskipun bukan semua menu barat adalah tidak sihat, apa yang menjadi pilihan rakyat Malaysia adalah bahagian yang kurang sihat itu.

Selain itu, kemunculan menu-menu hispter yang tentunya tidak sihat dan tinggi garam serta gula menambahkan lagi kecelaruan pada diet harian. Akhirnya, sayur dan buah-buahan sering diketepikan. Jika beli di kedai pun, sayur diletakkan di stesen terakhir ketika pinggan sudah pun penuh.

Kenapa serat penting?

Ada 2 jenis serat – larut air dan tidak larut air.

Contoh makanan yang mengandungi serat larut air ialah kacang putih, oat, barli, makanan gandum putih, jagung, pisang dan epal dengan kulit. Jenis tidak larut pula banyak di dalam bijirin, kekacang, buah-buahan dan sayur-sayuran.

Serat larut air melambatkan penghadaman dan membolehkan nutrisi diserap oleh badan. Ia juga menambah air di dalam najis menjadikan ia lebih lembut. Sementara serat tidak larut air pula berperanan menambah jisim najis, membantu ia melalui usus dengan lebih pantas dan lancar.

Bukan itu sahaja, ia juga terbukti mampu mengurangkan kadar kolesterol jahat (LDL) di dalam badan. Ini sekaligus mengurangkan risiko mendapat penyakit jantung, darah tinggi dan strok.

Ubah tabiat makan

Jangan abaikan serat di dalam diet anda. Mulakan hari ini.

Sebagai rujukan, berikut adalah anggaran kandungan serat di dalam secawan makanan:

Kacang hijau rebus – 8.8 g

Pear sederhana dengan kulit – 5.5 g

Brokoli – 5.1 g

Lobak merah – 5 g

Epal sederhana dengan kulit – 4.4 g

Jagung – 4 g

Oatmeal yang dimasak – 4 g

Nasi beras perang – 3.5 g

Kubis bunga – 2 g

Sawi – 1.8 g

Timun – 0.6 g

Bayam – 0.4 g

Berapa gram yang anda perlu ambil sehari?

Wanita: 21 hingga 25 gram.

Lelaki: 30 hingga 38 gram.


Si Kecil Mengadu Penglihatan Kabur? Jom Buat Ujian Mata Di Rumah Dengan Cara Ini

Jika anak mengadu penglihatan kabur sewaktu menonton televisyen, anda boleh melakukan ujian mata sendiri di rumah.

Bagaimana caranya? Ketahuinya dalam perkongsian artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Anak mengadu penglihatan kabur?

Sekiranya si kecil mengadu mereka tidak dapat melihat dengan jelas atau penglihatan kabur sewaktu
membaca buku
, anda sebenarnya boleh melakukan beberapa ujian mata asas di rumah.

Eh, biar betul boleh dibuat di rumah?

Ya, tiada masalah untuk melakukan ujian penglihatan di rumah.

Cuma perlu diingatkan bahawa ujian mata tersebut bukanlah pengganti pemeriksaan perubatan mata lengkap oleh pakar oftalmologi.

Ini kerana menguji
kadar penglihatan
 di rumah tidak akan setepat ujian yang dilakukan oleh pakar mata.

Pun begitu, ujian di rumah dapat membantu mengetahui masalah mata yang memerlukan perhatian pakar.

Banyak masalah berkaitan mata boleh dirawat dan dipulihkan jika dikesan dan diubati pada peringkat awal. Sebab itu, pemeriksaan mata secara perubatan adalah penting untuk dilakukan, okay?

Persiapan untuk ujian mata anak di rumah

Ini bermakna, kalau anda mahu, pemeriksaan mata boleh dilakukan di rumah. Tetapi sudah tentu terdapat persediaan yang perlu anda lakukan terlebih dahulu.

Barang yang diperlukan untuk ujian penglihatan:

Sesuatu untuk menutup mata, seperti cawan kertas atau tisu muka

Pita pelekat atau pin untuk menggantungkan carta ujian di dinding

Pen atau pensil untuk mencatatkan hasil ujian

Pita ukuran atau pembaris

Lampu suluh

Bilik berlampu dengan kepanjangan sekurang-kurangnya 10 kaki

Carta ujian yang betul (anda boleh memuat turun carta daripada laman web tertentu)

Baca juga:

Menyediakan tempat ujian penglihatan

Semasa memuat turun carta untuk dicetak, pastikan carta yang dipilih adalah untuk kanak-kanak

Untuk mencetak, pastikan huruf terbesar pada bahagian atas carta dengan saiz ketinggian lebih kurang 1 inci (23 milimeter)

Ukur jarak 10 kaki daripada dinding tanpa tingkap dan letakkan kerusi pada jarak ini

Lekatkan atau pinkan carta pada dinding kosong, separas dengan mata anak semasa mereka duduk di atas kerusi

Melakukan ujian mata anak

Umumnya, ujian penglihatan yang dilakukan ini sesuai untuk
anak berusia 3 tahun dan ke atas
kerana mereka sudah boleh memahami arahan yang diberikan.

Pada permulaannya, jelaskan kepada anak bahawa kalian akan bermain ‘permainan menunjuk’ (
pointing game
). Dengan menggunakan kad latihan huruf E,
ajar anak
 untuk fokus pada huruf E yang ditunjukkan.

Gerakan kad tersebut kepada 4 arah berbeza, iaitu atas, bawah, kanan dan kiri.

Jarak kad latihan yang dipegang boleh berada sedekat yang dimahukan anak sehingga mereka dapat menunjukkan keempat arah tanpa bantuan.

Kemudian persiapkan anak untuk menjalani ujian mata dengan cara di bawah:

Dudukkan anak di atas kerusi yang diletakkan pada jarak 10 kaki daripada dinding yang ditampal dengan carta

Tutupkan sebelah mata anak dengan penutup tanpa memberikan tekanan. Anda mungkin memerlukan bantuan individu lain untuk membantu memegang penutup mata pada anak

Sekiranya anak
memakai cermin mata
, biarkan mereka memakainya semasa ujian

Jika carta kelihatan terlalu gelap untuk dilihat dengan jelas, gunakan lampu suluh untuk menerangi huruf ketika penglihatan berlangsung

Halakan lampu suluh pada setiap huruf bermula dengan huruf terbesar. Minta anak sebutkan huruf yang ditunjukkan itu

Catatkan bilangan garis terkecil huruf yang dapat dibaca dan dilihat oleh anak dengan betul

Ulang ujian mata ini pada mata sebelah lagi untuk mengenal pasti masalah penglihatan kabur anak

Seandainya
anak letih
, mungkin ujian ini boleh dilakukan pada masa yang lain

Ujian kepada anak yang lebih besar

Minta anak yang akan diuji untuk duduk di atas kerusi yang jaraknya 10 kaki dari carta. Pastikan carta selaras dengan matanya

Pastikan anak menutup sebelah mata tanpa memberikan tekanan. Sekiranya
mereka menggunakan cermin mata
 untuk penglihatan jarak jauh, ia harus dipakai semasa ujian mata

Halakan lampu suluh pada setiap baris carta, sementara anak yang diuji membaca huruf dengan kuat. Terus ke baris bawah atau sehingga hurufnya terlalu sukar untuk dilihat oleh anak

Tuliskan bilangan garis terkecil yang dilihat dan dibaca dengan betul

Sekarang ulangi ujian dengan mata sebelah yang ditutup dan catat hasilnya

Memahami hasil keputusan

Menurut American Academy of Ophthalmology, makna kepada hasil keputusan ujian akan berbeza-beza mengikut usia anak anda.

Kanak-kanak di bawah umur 3 tahun harus dapat melihat garis carta 20/40

Kanak-kanak berumur 3 dan 4 tahun harus melihat garis 20/30

Kanak-kanak berumur 5 tahun
 ke atas seharusnya dapat membaca baris 20/20 carta

Anda boleh mengetahui baris mana yang dapat dibaca oleh anak anda menggunakan label di sisi carta ujian.

Sekiranya anda mendapati bahawa keputusan anak anda tidak normal untuk usianya, buat janji temu dengan doktor mata pediatrik, atau pakar oftalmologi.

Menguji mata anak anda di rumah adalah cara yang baik untuk mengukur penglihatannya, tetapi ia tidak boleh menggantikan pemeriksaan oleh pakar oftalmologi.

Pakar oftalmologi pediatrik bukan sahaja akan menguji penglihatan anak anda, tetapi juga kesihatan mata si kecil.

Ini terutamanya jika mereka mengadu penglihatan kabur ketika belajar atau
menonton televisyen.